
PREDGOVOR 

Zahvala pripada samo Allahu, subhanehu ve teala! Samo od Njega 
pomoć, oprost i zaštitu od zla naših duša i naših djela tražimo. Koga Allah 
uputi na pravi put niko ga ne može u zabludu odvesti, a koga Allah ostavi 
u zabludi niko ga na pravi put izvesti ne može. Svjedočim da nema 
drugog božanstva koje zaslužuje obožavanje mimo Allaha, subhanehu ve 
teala, i svjedočim da je Muhammed, salallahu alejhi ve seleme, Njegov 
rob i Poslanik. 

,f O vjernici bojte se Allaha istinskom bogobojaznošću i nipošto ne 
umirite osim kao muslimani! " 

"O ljudi, bojte se Gospodara svoga, Koji vas je stvorio od jedne 
osobe, od koje je njen par stvorio, a od njih dvoje mnoge muškarce i 
žene rasijao! Bojte se Allaha, Čijim imenom jedni druge molite, i 
čuvajte rodbinske veze! Allah doista nad vama bdije." 

m O vjernici bojte se Allaha i govorite samo istinu, On će vas za vaša 
dobra djela nagraditi i grijehe vam vaše oprostiti. A onaj ko se 
Allahu i poslaniku Njegovu bude pokoravao - postići će ono što bude 
želio. " 

Najiskreniji govor je govor Allaha, subhanehu ve teala, a najbolja 
uputa je uputa Muhammeda, salallahu alejhi ve seleme. Najgore stvari 
u vjeri su uvedene stvari. Svaka uvedena stvar je novotarija, svaka 
novotarija vodi u zabludu a svaka zabluda vodi u vatru. 

Pitanje namaskih vremena i problematike u vezi sa time, na našim 
prostorima je otvoreno početkom 2008 godine. Sjećam se da su mi tada 
određeni ljudi govorili: "Ne otvaraj ovu temu, stvoriće se fitna. " Govorili 
su: "Ovo je fitna", ne razumjevajući šta je to fitna, ili ne želeći da 
razumiju. Cak i dan danas postoje ljudi koji spominjanje ove teme 
nazivaju fitnom, iako se slažu daje ovo što govorimo istina! 

I tako, svaki put kada neko poziva u istinu koju su naredili Allah i Njegov 
Poslanik, sallAllahu alejhi ve sellem, pojavljuju se neki ljudi koji se tome 
suprotstavljaju, koristeći za to razne izgovore, a među njima je i 

obrazloženje kojim su ispunili džemate, a to je tvrdnja da dotična stvar 
predstavlja fitnu. Iz ovog razloga, neophodno je da pojasnimo značenje 
riječi fitna, i da objasnimo njenu stvarnost moleći Allaha da nas sačuva 
svake fitne i da nas uputi na Pravi put. 

Fitnom se naziva ono iskušenje koje čovjeka odvodi u grijehe ili drugim 
riječima: fitna je nesprovođenje naredbi Uzvišenog Allaha i Njegovog 
Poslanika, sallAllahu alejhi ve sellem. Uzvišeni Allah je objavio u 
Kur'anu (u prijevodu značenja): 

"Oni su i prije fitnu priželjkivali i smicalice ti smišljali sve dok nije, 
uprkos njima, Istina došla i Allahova vjera zavladala. Ima ih koji 
govore: 'Oslobodi me (borbe) i ne dovodi me u iskušenje (fitnu)! 1 Eto, 
baš u iskušenje (fitnu) su upali! ffl 

Iz ajeta shvatamo da je istina ono što je suprotno fitni, zbog toga što 
Uzvišeni Allah u ovom ajetu obavještava da su oni htjeli da čine fitnu sve 
dok nije istina došla, što znači da dolazak istine istovremeno predstavlja 
propast njihovih fitni. Također nas Svevišnji obavještava da su oni upali u 
fitnu zbog toga što nisu prihvatili da pođu sa Allahovim Poslanikom, 
sallallahu alejhi ve sellem u borbu, i da su se oni poslužili opravdanjima 
da bi izbjegli njegovo naređenje. Ovaj ajet nam jasno govori kako se 
munafici pravdaju strahom u suprotstavljanju naredbama, da im se ne bi 
desila kakva fitna, i nakon toga nas Uzvišeni obavještava da su oni uistinu 
upali upravo u ono (fitnu) od čega su htjeli da se udalje. Razmisli o ovom 
ajetu i pogledaj vezu između njega i naše stvarnosti, pa ćeš uvidjeti 
mnoge sličnosti. 

Ajeti koji govore o fitni su mnogobrojni, ali se svi oni svode na značenje 
koje je Uzvišeni Allah pojasnio u ajetu na kraju sure En-Nur kada je 
rekao (u prijevodu značenja): "Neka se pripaze oni koji postupaju 
suprotno naređenju Njegovu, da ih iskušenje (fitna) kakvo ne stigne 
ili da ih patnja bolna ne snađe/' 2 

Vidimo da fitna dolazi kao rezultat udaljavanja od istine i od onoga što su 
naredili Uzvišeni Allah i Njegov Poslanik, sallAllahu alejhi ve sellem, a 
ne kao posljedica sprovođenja Njihovih naredbi. 



1 Sura Et-Tevbe, ajet 48-49. 

2 Sura En-Nur, ajet 63. 

Bazirajući se na ovome ajetu možemo reći da se fitnom naziva 
nesprovođenje istine ili suprostavljanje njenom širenju na različite načine. 

To je što se teoretske strane tiče, dok u stvarnosti mogu reći: nakon što je 
prošlo više od dvije godine od otvaranja ove teme, konstatujemo da se 
širenjem ove knjige ništa loše nije dogodilo, naprotiv, mnogi ljudi ljudi su 
shvatili istinu po ovom pitanju pa su poveli računa o svom namazu 
sprovodeći jedan od njegovih najhitnijih uslova a to je nastupanje 
njegovog vremena. 

U mnogim džamijama se praktikuje sunnet po pitanju namaskih vremena, 
ezan se uči i namaz obavlja u dozvoljenom vremenu u islamu. To je 
velika korist, čak i obaveza svakog muslimana. Dok su u fitnu uistinu 
upali oni koji su se suprostavili istini učeći ezan i obavljajući namaz pre 
vremena. Također su u fitnu upali i oni koji su na direktan ili indirektan 
način nastojali da spreče širenje istine "Sve dok nije, uprkos njima, 
istina pobijedila i Allahova vjera zavladala." 1 

Molimo Milostivog Gospodara da nas učini od onih koji će širiti istinu ne 
bojeći se prijekora ljudi, da nam podari iskrenost, strpljivost i ustrajnost 
na istini sve do smrti. Amin. 



1 Sura Et-Tevbe, ajet 48-49 

PRVO POGLAVLJE 

UVOD 

Zahvala pripada samo Allahu, subhanehu ve teala! Samo od Njega 
pomoć, oprost i zaštitu od zla naših duša i naših djela tražimo. Koga Allah 
uputi na pravi put niko ga ne može u zabludu odvesti, a koga Allah ostavi 
u zabludi niko ga na pravi put izvesti ne može. Svjedočim da nema 
drugog božanstva koje zaslužuje obožavanje mimo Allaha, subhanehu ve 
teala, i svjedočim da je Muhammed, salallahu alejhi ve seleme, Njegov 
rob i Poslanik. 

"O vjernici bojte se Allaha istinskom bogobojaznošću i nipošto ne 
umirite osim kao muslimani!" 

"O ljudi, bojte se Gospodara svoga, Koji vas je stvorio od jedne 
osobe, od koje je njen par stvorio, a od njih dvoje mnoge muškarce i 
žene rasijao! Bojte se Allaha, Čijim imenom jedni druge molite, i 
čuvajte rodbinske veze! Allah doista nad vama bdije/' 

"O vjernici bojte se Allaha i govorite samo istinu, On će vas za vaša 
dobra djela nagraditi i grijehe vam vaše oprostiti. A onaj ko se 
Allahu i poslaniku Njegovu bude pokoravao - postići će ono što bude 
želio." 

Najiskreniji govor je govor Allaha, subhanehu ve teala, a najbolja 
uputa je uputa Muhammeda, salallahu alejhi ve seleme. Najgore stvari 
u vjeri su uvedene stvari. Svaka uvedena stvar je novotarija, svaka 
novotarija vodi u zabludu a svaka zabluda vodi u vatru. 

Jedna od najvećih obaveza kojom je Uzvišeni Allah obavezao čoveka 
jeste namaz, koji nije propisan na Zemlji kao sve ostale naredbe u islamu, 
već je objavljen iznad sedam nebesa u noći Miradža. Stvar koja ukazuje 
na veliku vrijednost ovog ibadeta kod Allaha, subhanehu ve teala. 

Također, prva stvar za koju će čovek na Sudnjem danu odgovarati jeste 
namaz, ako namaz nije ispravan neće mu ni ostala djela biti ispravna, kao 
što je Allahov Poslanik, salallahu alejhi ve seleme, rekao u hadisu kojeg 
prenosi Enes radijellahu anhu, a kojeg je ocenio šejh Albani 
rahimehullah: 



NAMASKA VREMENA -AbdurRahim Balla 



"Prva stvar o kojoj će rob biti pitan na Sudnjem danu jeste namaz. Ako 
mu namaz bude ispravan, onda će mu sva dela biti ispravna. A ako mu 
namaz ne bude ispravan, sva njegova dela će propasti. ffl 

Rekao je El-Munavi u knjizi "El-Fejdul Kadir": "Riječi Poslanika, 

salallahu alejhi ve seleme, "Ako je namaz ispravan" znače: ako je 
redovno klanjao i ispravno sa svim ruknovima i šartovima upotpunjavao 
namaz, i ako mu namaz bude primljen kod Allaha, onda će mu sva dijela 
biti ispravna tj. biće mu olakšano kod ostalih dijela. " 2 

Iz ovoga zaključujemo da se čovjek mora brinuti o svom namazu ako želi 
spas na Sudnjem danu. Mora se brinuti o njegovim ruknovima, šartovima 
i obavezama. 



Jedan od najvažnjih uslova da bi namaz bio ispravan i primljen kod 
Allaha, subhanehu ve teala, jeste da on bude obavljen u svom vremenu. 
Uzvišeni je rekao: "...Namaz je propisan vjernicima u određenim 
vremenskim razmacima." Ibn Mesud u komentaru ovog ajeta je rekao: 
"Namaz ima određeno vrijeme kao i hadž. " 

Učenjaci su složni da namaz koji se obavi prije vremena nije ispravan. 
Rekao je Ibn Hazm rahimehullah: "Uzvišeni Allah je za svaki farz namaz 
odredio vrijeme njegovog početka i kraja. Namaz nastupa u određeno 
vrijeme i završava se u određeno vrijeme. Pa nema razlike između onog 
koji klanja prije vremena i onog koji klanja poslije (određenog) vremena, 
jer su oboje obavili namaz u pogrešno vrijeme. ,f4 

Rekao je Ibn Usejmin rahimehullah: "Namaz koji je obavljen prije 
vremena nije ispravan, u ovome su složni učenjaci. Ako čovek namjerno 
klanja prije vremena njegov namaz nije ispravan i neće biti sačuvan od 
grijeha. Ali, ako ga obavi bez namjere onda nema grijeha, ali mora 
obnoviti svoj far z-namaz jer se to što je klanjao smatra nafilom, zato što 
je jedan od uslova da bi namaz bio ispravan da se on klanja u svoje pravo 
vrijeme! " 5 



Prenosi Taberani. 
2 E1-Fejdh El-Kadir 3/113. 
Sura En-Nisa, ajet 103. 

4 El-Muhala 2/10. 

5 Šerhul Mumti' 2/96. 

Kada je Uzvišeni Allah naredio vjernicima da im namaz bude obaveza, 
ukazao im je i na vrijeme u kome se namaz klanja. Dakle, dan poslije 
Miradža, Poslaniku, salallahu alejhi ve seleme, je došao melek Džibril, 
alejhi selam, da mu ukaže na namaska vremena. (Hadis kojeg ćemo 
kasnije spomenuti kada budemo govorili o vremenima svakog namaza.) 

Također, Poslanik, salallahu alejhi ve seleme, je svojim drugovima na 
jasan način pokazao namaska vremena, na praktičan način, tako da su ova 
namaska vremena još od vremena Poslanika, salallahu alejhi ve seleme, 
određena u islamu i objašnjena na jasan način. 

Uzvišeni Allah ne obavezuje čovjeka o teškim stvarima niti o stvarima 
koje je nemoguće spoznati ili ih praktikovati. Allahov Poslanik, salallahu 
alejhi ve seleme, je rekao: "Poslan sam sa ispravnom i lakom vjerom. nl 

Vjera je laka, naročito kada je riječ o obavezama koje pripadaju svim 
muslimanima kao što je namaz. Namaz je od opštih obaveza svakog 
muslimana, tako da njegovo poznavanje i poznavanje njegovih vremena 
ne smije biti složeno i teško, da bi svaki musliman imao mogućnosti da ih 
spozna i primijeni bez poteškoća. 

Nije moguće da Milostivi Gospodar naredi nešto ljudima, a zatim, da ne 
ukaže šta je ustvari to što im je naređeno, i da zatim od roba traži 
polaganje računa za to! Uzvišeni u Kur'anu kaže: "Allah nijednu osobu 
ne opterećuje preko mogućnosti njene../' 2 

Ibn Tejmije, rahimehullah, je o onima koji koriste matematičke proračune 
za određivanje pravca kible (koja je u određenim aspektima slična pitanju 
spoznaje namaskih vremena, jer su obje ove stvari potrebne svakom 
muslimanu, i uslovi su namaza) rekao: "...Ako neko kaže: 'Može čovjek da 
odredi pravac kible time što će sa svog čela i nosa odrediti dijagonalu u 
pravcu kible,' kažemo mu: Mora obavezno postojati neki način za 
spoznaju ove stvari, jer nas Allah nije ničim obavezao a da nam nije 
pokazao put spoznaje te stvari. Ali, kao što je poznato, ove metode (za 
određivanje pravca kible) koristi mali broj ljudi, međutim u njima je 
mnogo grešaka, dok obaveza okretanja prema kibli je opšta obaveza 
svakog muslimana. Dakle, ova spoznaja koja je obaveza svakog 
muslimana ne može biti toliko sakrivena da se ne može shvatiti osim 



Hadis prenose Ahmed i Taberani, a sahihom gaje ocijenio Albani. 
Sura El-Bekare, ajet 286. 

slijeđenjem komplikovanih metoda, koji su teški ili nemogući za ljude u 
većini slučajeva. Dakle, oni koji slijede ovaj put (a ne put Poslanika, 
salallahu alejhi ve seleme) govore bez znanja, i pored toga su 
kontradiktorni jedni drugima... " 1 

Tako je i sa pitanjem namaskih vremena! Njihovo poznavanje ne može 
biti nešto skriveno što znaju samo određeni ljudi, zato što je Allah učinio 
namaz svima obaveznim. Kao rezultat toga svi moraju i da spoznaju 
namaska vremena. Zato, svako ko tvrdi da poznaje namaska vremena ali 
ne na Poslanikov, salallahu alejhi ve seleme način, griješi. Kao što danas 
postupaju ljudi koji namaska vremena određuju matematičkim 
proračunima. Ovo je dug put, težak, koji se ne slaže sa islamskim 
olakšicama, zastrašujući, jer te vrlo lako može odvesti daleko od istine. 
Čak, stvarnost je potvrdila ovu zabludu što ćemo i dokazati kasnije u 
knjizi. 

Krajnji zaključaj je: poznavanje namaza i njegovih vremena je stvar 
omogućena svakom čovjeku koji je pročitao argumente o tome. 

Muslimani su još od vremena Allahovog Poslanika, salallahu alejhi ve 
seleme, poznavali namaska vremena, onako kako im je Džibril, alejhi 
selam, dostavio kada je došao Poslaniku, salallahu alejhi ve seleme i 
ukazao mu na namaska vremena, tako je i Poslanik, salallahu alejhi ve 
seleme, postupio, čak su i učenjaci ukazali na ova vremena u knjigama 
fikha. 

Također, oni su poštovali ova vremena, sve dok se nisu pojavili ljudi koji 
su htjeli da pokažu da su obazriviji po pitanju namaskih vremena pa su 
uveli nove metode u njihovoj spoznaji ostavljajući iza leđa poslaničku 
metodu. 

Počeli su da koriste matematičke proračune tvrdeći da je to najprecizniji 
način da se utvrde namaska vremena. A kao rezultat ostavljanja sunneta 
Poslanika, salallahu alejhi ve seleme, pogriješili su u mnogim stvarima! 

Oni su, da bi prilagodili islam matematici doveli muslimane u tešku i 
bezizlaznu situaciju, zaboravivši da islam nema potrebe za matematikom 
čak i kada je matematika tačna, jer je cilj islama da olakša stvari a ne da 
oteža ljudima. Kada bi Uzvišeni Allah naredio ljudima da spoznaju 



1 Medžmu'ul Fetava 22/21 1-212. 

namaska vremena putem matematike to bi bila teška obaveza za većinu 
ljudi. 

Zašto da slijedimo teške, duge i nesigurne metode, imajući najprostiji 
islamski način, u kome, čak i ako pogriješimo bez namjere, Allah će 
oprostiti inšAllah. 

Rekao je Ibn Tejmije rahimehullah: "Mi smo pokazali da možemo dati 
odgovor za svaki islamski propis koji nam je donio Poslanik, salallahu 
alejhi ve seleme, bez matematičkih proračuna pa makar ti proračuni bili 
tačni. Mi smo već kazali, da bi neko spoznao islam nije potrebno da ima 
znanja o stvarima koja su u posjedu nemuslimana, pa makar ona bila 
tačna. Pored toga, matematički načini su duži, nama je Allah dovoljan, a 
On nam je olakšao i uprostio propise. Tako je u svakoj stvari koju je 
Milostivi Allah objavio Poslaniku, salallahu alejhi ve seleme, npr: 
poznavanje pravca kible, poznavanje namaskih vremena, poznavanje 
pojavljivanja zore ili poznavanje pojavljivanja mladog mjeseca! Sve ove 
stvari se mogu spoznati na način na koji su to radili ashabi i njihovi dobri 
sljedbenici bez ikakve potrebe za drugim načinima. Ljudi su izmislili 
druge metode, i većina njih misli da se šerijat ne može spoznati bez njih 
(izmišljenih stvari) a to je posljedica njihovog negiranja istine. Kao što 
jedna od grupa smatra da se određivanje kible ne može spoznati bez 
spoznaje meridijana i paralela. Ovo su stvari koje se lako i logično 
spoznaju, ali spoznaja kible kod muslimana ne ostaje na tome. nl 

Takođe je rekao za one koji koriste druge načine mimo načina Poslanika, 
salallahu alejhi ve seleme, da spoznaju istinu: "...ovo što oni govore je ili 
neispravno ili otežavajući način, koji onog koji traži istinu udaljava sa 
pravog puta. Dakle oni nisu spašeni ili grijeha zbog udaljavanja čovjeka 
od istine, ili težeg puta koji umara onoga ko traži istinu, imajući 
mogućnost da do istine stigne na lakši način. Selefi su ovo uporedili sa 
čovjekom kome se kaže: 'Gde je tvoje uho? Pa on podigne visoko svoju 
desnu ruku savije je oko glave i onda dotakne svoje lijevo uho, dok je 
mogao da dodirne desno uho desnom rukom ili lijevo uho lijevom 
rukom. " 2 



1 Medžmu'ul Fetava 9/2 1 5 
Medžmu'ul Fetava 9/153 

Da bi konkretnije objasnili ovu meselu, moramo znati da oni koji su 
određivali kalendare nisu islamski učenjaci, nego eksperti na polju 
egzaktnih nauka! Oni su dva puta pogriješili. 

Prvi put što nisu upotrijebili poslaničku metodologiju za spoznaju 
namaskih vremena, i drugi put kada su islamu navukli njihove naučne 
termine. U vremenu Poslanika, salallahu alejhi ve seleme, nije bila 
poznata ova vrsta zalaska sunca koji oni nazivaju "astronomski zalazak", 
niti ova zora koju oni nazivaju "'astronomsko svitanje". Ovi termini kao: 
"astronomski zalazak" ili "astronomsko svitanje", ne slažu se sa onim što 
su ashabi Allahovog Poslanika, salallahu alejhi ve seleme, poznavali, jer 
je Allahov Poslanik, salallahu alejhi ve seleme, nazivao zorom svjetlo 
koje se pojavi na istočnom horizontu sa određenim detaljima o kojima 
ćemo kasnije govoriti. Dok, naši savremenici zorom nazivaju momenat 
kada je sunce na određenom stepenu ispod istočnog horizonta iako se na 
horizontu ne primećuje ni malo svjetlosti. Takođe, Allahov Poslanik, 
salallahu alejhi ve seleme, je zalaskom sunca nazivao momenat kada 
sunce nestane iza zapadnog horizonta bilo da je horizont planina, brdo, 
polje ili more! Dok ovi, zalaskom sunca nazivaju momenat kada sunce 
bude ispod zamišljene linije horizonta što je povezano sa geografskim 
koordinatama, bez obzira na planine, brda ili polja. Čak smo od određenih 
ljudi čuli kad im se kaže da je sunce zašlo, da oni kažu kako nije zašlo 
nego je iza planine (planina mu smeta). Pa ako suncu smeta planina koja 
je dio zemlje, da li će onda po njima sunce nekada zaći?! Jedno je 
sigurno, da Poslanik, salallahu alejhi ve seleme, i ashabi nisu poznavali 
ove stvari koje ovi uzimaju u obzir, za spoznaju namaskih vremena. Zato 
kažemo da ima velike razlike između islamskih i naučnih termina o 
spoznaji namaskih vremena. Tako su oni sastavili ove kalendare, ne 
bazirajući se na islamske termine za namaska vremena, nego na naučne 
termine. Dakle, izlazak sunca u islamu nije taj isti izlazak o kome ovi 
ljudi govore, niti podne, niti zalazak sunca niti jacijsko crvenilo na nebu. 

Stalnoj komisiji za fetve je od određenih službenih autoriteta postavljeno 
sljedeće pitanje: Vrijeme za obavljanje sabaskog namaza nastupa kada se 
u zoru razlikuje bijela nit od crne. Eksperti koji se bave astronomskim 
studijama u Jordanu kažu da se svitanje dijeli na tri vrste: 

1. Astronomsko svitanje. 

2. Morsko svitanje. 

3. Civilno svitanje zore. 

Pitanje koje se nameće glasi: Svitanje u kome se klanja sabahski namaz u 
Saudijskoj Arabiji, da li pripada jednoj od ove tri vrste? Tražimo 
mišljenje učenjaka o ovom pitanju. 

Odgovor: 

"Po islamu vrijeme za sabah nastupa kada počne da se razlikuje bijela nit 
od crne. Ova bjelina je bjelina koja se pojavi horizontalno u tami 
istočnog horizonta. To je prirodna pojava koja se dešava u jednoj 
određenoj vremenskoj distanci prije izlaska sunca. Uzvišeni Allah je tu 
pojavu učinio znakom koji po šerijatu označava završetak noći, a 
nastupanje vremena za post i nastupanje namaskog vremena! Dakle, to je 
po šerijatu granica odvajanja između noći i dana. Njime su povezani 
ibadeti koji su naređeni noću i danju. 

U islamu nije dozvoljeno da se muslimani u određivanju vremena 
njihovih ibadeta oslanjaju na astronomske proračune. Takođe, podjela 
zore na tri vrste i imenovanje svake vrste posebnim imenom nema nikakve 
osnove u vjeri! Ovo su novi termini koje su donijeli određeni ljudi, i oni se 
ne uzimaju u obzir u određivanju vremena ibadeta. ffl 

Takođe, ono što potvrđuje njihovu grešku je činjenica da su oni 
kontradiktorni u određivanju sabahskog i jacijskog namaza, štaviše i po 
pitanju drugih namaza. Dok, u opisu nastupa vremena sabahskog namaza, 
islamski umet se ne razilazi. Onda, odakle ove kontradiktornosti kod ovih 
ljudi?! Ovo pokazuje da oni zaista ne poznaju svitanje zore kao islamski 
termin, jer nije logično da muslimani danas budu kontradiktorni u jednoj 
meseli u kojoj to nikada prije nisu bili. Ova razilaženja dolaze kao rezultat 
ostavljanja sunneta i oslanjanja na proračune radi određivanja namaskih 
vremena. 

Dakle, sve astronomske metode izračunale su sabahski i jacijski namaz, 
ne gledanjem pojavljivanja bjeline niti nestanka crvenila na zapadu, već 
izračunavanjem ugla koje pravi sunce sa linijom horizonta kada se nalazi 
ispod njega. Ovdje se ne radi o posebnim računanjima za mjesta koja 
ćemo spomenuti, nego se radi o različitim metodama računanja. Svaka od 
njih vrijedi za one koji su je izmislili za izračunavanje namaskih vremena 
na svakom mestu svijeta. 



1 Fetava El-Ledžneti Ed-Daimeh 1/125,126 br. fetve 3779 

rizont 



Ova skica pokazuje ugao koji se formira kada se sunce nalazi ispod 
horizonta. Ugao, na koji se baziraju oni koji izrađuju kalendare. 

I pored toga, ova vremena koja su odredili za sabahski namaz, takođe i za 
jaciju u određenim mjestima i periodima, su pogrešna jer se ne slažu sa 
stvarnošću niti sa opisom koji je dao Allahov Poslanik, salallahu alejhi ve 
seleme, za svitanje i jaciju, što ćemo iznijeti u drugom dijelu knjige. 
Pogledajte sada njihove kontradikcije u ovom određivanju: 

1. Egipatski eksperti su odredili da je ugao sunca za zoru 19,5° 
stepeni, a za jaciju 17,5°. 

2. Islamska organizacija Sjeverne Amerike: ugao sunca za zoru 15° 
stepeni, za jaciju također 15°. 

3. Svijetski islamski savez: ugao sunca za zoru 18° stepeni, za jaciju 
17°. 

4. Univerzitet islamskih nauka u Karačiju: ugao sunca za zoru 18°, 
za jaciju također 18° stepeni. 

5. Kalendar Umul Kurra koga danas sledi i Saudijska Arabija (o 
kome su se oglasili i sami saudijski autoriteti rekavši da u njemu 
ima grešaka, što ćemo navesti u nastavku knjige): ugao sunca za 
zoru 19° stepeni; dok su za jaciju odredili 90 minuta poslije 
zalaska sunca izuzev ramazana kada je razlika između akšama i 
jacije dva sata. 

Profesor Abdul Melik Ali El-Kulejb, direktor za praćenje klimatskih i 
atmosferskih okolnosti na civilnom aerodromu u Kuvajtu je sam studirao 
pitanje svitanja zore. U ovoj njegovoj studiji, između ostalog on kaže: 
"Složili su se astronomi i eksperti za atmosferu da se, kada se sunce nalazi 
17-18° stepeni ispod horizonta, ne može se vidjeti nikakva svijetlost zore 
na istoku." Ovo je preuzeto iz američke i britanske enciklopedije! Takođe 
je u njegovoj studiji rekao da se prilikom potvrde i ove pojave bazirao i 
zapažanja poznatog Grinič Observatorija. 

Ove razlike u stepenima koje smo naveli možda na neke ljude neće 
ostaviti neki poseban utisak, možda će neko reći daje to mala razlika... 

Eksperti kažu da razlika od 2,5° stepena za mjesta pored ekvatora znači 
10 minuta razlike. Dok je za mjesta kod sredozemnog mora ova razlika 25 
minuta! A ona se još više povećava kada su u pitanju Sjeverna Evropa i 
Kanada. To nije mala razlika. Ako ona npr. iznosi deset minuta a ti tada 
klanjaš sabahski sunnet, taj ti namaz neće biti primljen jer si ga klanjao 
prije vremena! A kada je razlika veća pa čovjek klanja sabahski farz prije 
vremena?! Ili kada odlaže akšam misleći da jacija još nije nastupila...! 

Pored ovih kontradiktornosti običan čovjek je u dilemi. Kao onaj koji se 
nađe na raskršću gdje ima četiri puta pa ne zna koji da odabere, ne zna 
kojom metodom do cilja! Da lije moguće da sva četiri puta vode pravom 
cilju?! To je nemoguće. Rješenje je mnogo jednostavno. Rješenje je da 
musliman spozna određivanje vremena kao što je propisano u islamu, na 
jednostavne načine koji važe za svako vrijeme, mjesto i društvo. Nemamo 
nikakve potrebe za ovim kontradiktornostima, koje muslimane vode u 
nesuglasice, a mnogi od njih upadaju u rizik obavljanja njihovih namaza 
prije vremena! 

Pojašnjenje namaskih vremena po islamu i problema s kojima se ljudi 
susreću prilikom njihovog određivanja, slijedi u drugom poglavlju ove 
knjige. 

DRUGO POGLAVLJE 
ODREĐIVANJE NAMASKIH VREMENA PO ŠERIJATU 

1. Podnevsko vrijeme 

Početak podne namaza je kad se sunce pomjeri sa zenita, a njegov kraj je 
kad nastupi ikindijsko vreme. Dokaz ovome je hadis koji prenosi Ebu 
Hurejre, radij allahu anhu, da je Allahov Poslanik, salallahu alejhi ve 
seleme, rekao: "Namaz ima svoj vremenski početak i kraj! Početak 
podnevskog vremena je kad se sunce pomjeri sa zenita, a posljednje 
vrijeme je kada nastupi vrijeme ikindije. Početak ikindije je kada 
nastupi njeno vrijeme a kraj je kada požuti sunce. Početak akšama je 
kada sunce zađe a kraj je kada nestane svijetlosti na horizontu (na 
zapadnom horizontu). Početak jacije je kada nestane svjetlosti na 
horizontu a njen kraj je u sredini noći. Početak sabah namaza je kada 
svane zora a njen kraj je kad se pojavi sunce. nl 

Rekao je Ibn Hazm rahimehullah: "Početak podnevskog namaza je kada 
se sunce pomjeri sa zenita i krene ka zapadu. Nije dozvoljeno da se 

namaz klanja ranije jer namaz nije ispravan prije ovog vremena. Zatim, 
ovo vrijeme traje sve dok sjenka objekta ne postane tolika kao objekat, ne 
računajući sjenku koja je bila na početku podneva, nego se računa sjenka 
koja je nad tom sjenkom. " 2 

Rekao je ibnu Abdul-Berr: "Složili su se islamski učenjaci, da je početno 
vrijeme podnevskog namaza čim se sunce pomjeri sa zenita. To je vrijeme 
kada počinje povećavanje sjenke objekta nakon što je ona bila 
maksimalno umanjena, bilo da se radi o ljetu ili zimi, iako se dužina 
sjenke razlikuje ljeti i zimi! Kad se jasno vidi da se sunce pomjerilo sa 

zenita, na osnovu onog što smo kazali ili na neki drugi način, onda je 
nastupilo vrijeme podnevskog namaza. O ovome nema razilaženja među 
učenjacima. " 3 

Rekao je imam Nevevi rahimehullah: "Kad kažemo pomjeranje sunca sa 
zenita mislimo na ono što mi vidimo golim okom, ne njegovo stvarno 



Prenose Tirmizi, Tahavi, Darekutni, Bejheki i dr. 
2 E1-Muhalla 2/197. 
3 El-Istizkar 1/24. 

pomjeranje jer ono nastaje prije nego ga mi vidimo, ali se to ne uzima u 
obzir. Obaveza namaza i nastupanje njegovog vremena su povezane sa 
pomjeranjem koje mi vidimo! Primjer: Ako neko donese početni tekbir za 
podnevski namaz prije nego što se vidi da se sunce pomjerilo sa zenita, pa 
se sunce pomjeri nakon početnog tekbira ili u toku donošenja tekbira, 
njegov namaz nije ispravan iako je početni tekbir donešen nakon što se 
sunce pomjerilo ali nije donešen kad ga mi vidimo! Također i sabah! Ako 
neko nastoji da sazna kada je nastupilo vrijeme sabaha (na neki drugi 
način mimo načina Poslanika, salallahu alejhi ve seleme) i bude ubijeđen 
da je početni tekbir donio nakon nastupanja vremena (po njegovom) ali u 
jednom periodu kada se svitanje zore ne može uočiti golim okom, to mu se 
ne naziva sabahskim namazom! " 1 

U enciklopediji fikha se kaže: "Nema razilaženja među fekihima da je 
prvo vrijeme podnevskog namaza kada se sunce pomjeri sa zenita ka 
zapadu, i nije dozvoljeno da se podne klanja prije ovog vremena. 
Pomjeranje sunca sa zenita se može primjetiti ako zabodemo jedan pravi 
štap u zemlju još dok je sunce na istoku. Sve dok se sjenka smanjuje onda 
sunce nije stiglo do zenita. A kada objekat nema sjenke ili se sjenka 
smanji na minimum, onda je sunce u zenitu. Ovo je zabranjeno vrijeme za 
namaz! Kad se sjenka pomjeri sa zapadne na istočnu stranu i počne da se 
povećava onda se sunce pomjerilo iz zenita, krenulo ka istoku i nastupilo 
je vrijeme podnevskog namaza. Dokaz da podnevsko vrijeme nastupa 
pomjeranjem sunca iz zenita je hadis od Džibrila alejhi selam, kojeg 
ćemo kasnije spomenuti. " 2 

Dalje se navodi: "Učenjaci su složni da podnevsko vrijeme nastupa kada 
se sunce pomjeri sa zenita tj. kada se sunce pomjeri sa sredine neba ka 
zapadu! Ako osoba počne klanjati prije nego što se sunce pomjeri sa 
zenita tj. ako se sunce pomjeri nakon što je ona počela klanjati, namaz joj 
nije prihvaćen. Pomjeranje sunca sa zenita se poznaje tako što se sjenka 
povećava nakon što je bila maksimalno skraćena, jer, kad se sunce pojavi 
na istoku ono svakom objektu formira sjenku ka zapadu, i što se više 
podiže i putuje ka zapadu sjenke objekata su sve kraće sve dok se ne 
skrate na minimum ili dok sasvim nestanu. A kada se sjenka počne bar 
malo povećavati ka istoku, to ukazuje da se sunce pomjerilo sa zenita i 
nastavilo ka zapadu! 



1 El-Medžmu'u 3/21. 

2 Enciklopedija fikha 7/172. 

Rekao je imam Nevevi rahimehullah: 'Ako želiš da spoznaš pomjeranje 
sunca sa zenita, zahodi jedan štap u zemlju a zatim obilježi dužinu sjenke, 
i posmatraj. Ako se sjenka skraćuje, to ukazuje da se sunce nije pomjerilo 
sa zenita, pa nastavi sa posmatranjem sve dok sjenka počne da se 
povećava! Tada se sunce pomjerilo sa zenita. ' 

Dužina sjenke dok je sunce u zenitu se razlikuje u zavisnosti od mjesta i 
godišnjih doba! Sjenka u vremenu kad je sunce u zenitu tokom ljeta je 
najkraća, onda kada je dan najduži! Dok, zimi kad je sunce u zenitu 
sjenka je najduža, onda kad je dan najkraći! 

Također, sjenka se razlikuje i na osnovu mjesta! Što je mjesto bliže 
ekvatoru, to je sjenka kraća dok je sunce u zenitu. nl 

Rekao je Hatab Er-Ruajni rahimehullah: "Početno vrijeme je kada se 
sunce pomjeri sa zenita, a to se spoznaje povećavanjem sjenke, jer je 
sjenka na početku dana duga! Onda se ona skraćuje sve dok je sunce na 
istoku i putuje ka zenitu. A kada sunce već pređe na zapadnu stranu onda 
se sjenka povećava, i to se naziva 'zeval 2 '. Ali, dužina sjenke mora biti 
izrazito povećana! Onda nastupa vrijeme podnevskog namaza. " 3 

Rekao je Es-San'ani rahimehullah: "Početak podneva je kada se sunce 
pomjeri sa zenita kao što govore spomenuti hadisi! Ali, predaja od Ibn 
Abbasa i jedna od Džabirovih predaja (u Džibrilovom, alejhi selam, 
hadisu) govore nešto dodatno kada kažu: '...A sjenka je bila poput kaiša 
na sandali. 9 Ovo je objašnjenje koje govori o sigurnom nastupanju 
podneva, jer se prelazak sunca ka zapadu ne može nikako primijetiti osim 
povećanjem sjenke. A najmanja distanca kojom se može uočiti povećanje 
sjenke je poput kaiša na sandali, a taj kaiš je blizu dva prsta. " 4 

U knjizi "El-Jevakit fi ilmil Mevakit" rekao je El-Karafi: "Poznato je da je 
jedan od 'evlija', tvrdio da je čuo pomjeranje sunca sa zenita pa je sa 
ljudima obavio podnevni namaz, međutim, sunce se - bazirajući se na 
pogled golim okom, pomjerilo tek kasnije! Karafi ga je ukorio za taj 
namaz u tom vremenu rekavši mu: 'Istina je da se taj namaz mora 
obnoviti, jer nam je Uzvišeni naredio da obavljamo namaz u vremenu čiji 
se nastup jasno vidi uočava pogledom. Ne može biti vrijeme zeuala 
(vrijeme kada se sunce pomjeri sa zenita), koje spoznaju samo meleki i 



1 Enciklopedija fikha 24/54. 

2 Zeval - vrijeme tj. trenutak kada se Sunce nalazi u zenitu, tačno po sredini neba. 

3 Mevahibul Dželil li šerhil Muhtesar El-Halil 2/11. 

4 El-Jevakit fi ilmil Mevakit 34-35. 

'evlije' njihovom inspiracijom, razlog za obavljanje obaveznih namaza. 
Čak i kada bi neko od r evlija f bio u stanju da poleti sat vremena prije zore 
i da sa neba vidi svitanje, ili sunce, nije mu dozvoljeno da sabah klanja u 
tom vremenu, jer zora koju je Allah, subhanehu ve teala, odredio kao 
znak za dozvoljenost obavljanja namaza je ona zora koju mi vidimo sa 
površine zemlje!'" 1 

Šejh Albani je u svojoj knjizi "Lanac vjerodostojnih hadisa" spomenuo 
sljedeći hadis: "Rekao je Allahov Poslanik, salallahu alejhi ve seleme: 

'Najodabraniji robovi kod Allaha su oni koji prate sunce, mjesec , 
zvijezde i sjenke (radi spoznaje namaskih vremena) radi spominjanja 
Allaha."' 

Zatim je šejh Albani rekao: "Iskoristiću priliku da govorim o ovom hadisu 
i o njegovom značenju. Učenim ljudima nije nepoznato da je ezan jedno 
od islamskih obilježja. O njegovoj vrijednosti je preneseno mnogo hadisa 
u vjerodostojnim knjigama, knjigama sunneta a i drugim knjigama! Ovaj 
hadis sam ovdje iznio radi dvije stvari: 

Prvo, da bi se potvrdio njegov lanac prenosilaca. Također, da se vidi da 
li su oni koji su ocijenili ovaj hadis pogodili ili su pogriješili! Zatim, da bi 
mu nakon toga dali ocjenu koja mu pripada na osnovu pravila hadiskih 
znanosti. Ja sam mu dao ovu ocjenu, nadajući se će Uzvišeni Allah 
podariti uspjeh na istini kojom je On zadovoljan! 

Drugo, da bi smo se podsjetili u kakvo je poniženje i omalovažavanje 
zapao ovaj islamski propis u određenim džamijama, u kojima je obaveza 
da ezan uče muezini, a oni su izabrali ezan preko radija, prenoseći ga 
putem mikrofona preko zvučnika na minari! Taj ezan se uči na osnovu 
astronomskog određivanja namaskih vremena, koje se ne slaze sa 
islamskim određenjem kod većine namaskih vremena i na mnogim 
mjestima. Mi smo se uvjerili da se sabaski ezan uči 15 minuta a i više 
prije nastupa sabahskog vremena! Ova razlika je u zavisnosti od mjesta. 
Podnevski ezan se uči 15 minuta prije vremena. Akšam oko deset 
minuta nakon zalaska sunca, a jacija oko pola sata kasnije. Ova stvar 
kao što vidimo je razlog da se neki namazi klanjaju prije vremena što je 
pogrešno, a razlog je jasan, nepoznavanje islama i oslanjanje na 
astronomiju i njena izračunavanja koja su oprečna islamu. Ovo je navelo 
neke muezine koji se nisu zadovoljni ezanom preko radija, da sami uče 
ezan, ali apsolutno ne poznavajući namaska vremena koja se na osnovu 
šerijata određuju pogledom, golim okom! Stvar koju može spoznati 



1 Mevahibul Dželil li šerh Muhteser El-Halil 2/15 

svako, ne praveći razliku između nepismenih i pismenih, samo ako se 
spozna na osnovu islamskih propisa. Npr: zora sviće kada se pojavi i 
proširi se svjetlost na horizontu. Podne nastupa kad se sunce pomjeri sa 
zenita. Ikindija nastupa kada sjenka svakog objekta bude iste dužine kao i 
objekat, dodajući početnu sjenku iz 'zevala'. Akšam nastupa kada sunce 
zađe i nestane ispod horizonta, ijacija kada nestane crvenila na zapadu. 
Nema sumnje da se ova vremena razlikuju od mjesta do mjesta, zavisno 
od meridijana i paralela gdje se nalaze! Takođe, razlikuju se i na osnovu 
visine mjesta. To su stvari koje muezin treba uzeti u obzir!" 1 

Ako pogledaš kalendar (takvim, vaktiju) primjetićeš da se vrijeme 
podnevskog namaza ne slaže sa onim što smo spomenuli! 

Dokaz za ovo što govorimo je realnost. Svako ima mogućnost da provjeri 
ono što su rekli Imam Nevevi i ostali da bi uvidio grešku. 

Ova greška je nastala zato što su oni mislili daje vrijeme podneva kada je 
sunce u zenitu, a ne kada se pomjeri sa zenita! Oni vrijeme za podne 
namaz određuju tako što izračunaju sredinu vremena od izlaska do 
zalaska sunca. To je po njihovom vrijeme podne namaza! 

Neko će možda reći: Slažemo se sa ovim, ali mi možemo sačekati još pet 
minuta kako bi uočili da se sunce pomjerilo sa zenita, jer sunce ne stoji na 
jednom mestu ni sekundu. 

Trebamo znati da je zeval i povećanje sjenke ono kada mi vidimo golim 
okom! Dokaze i govor učenjaka o ovome smo već spomenuli. A nije 
zeval ono što se računa sekundama ili djelovima jedne sekunde, jer nam 
Uzvišeni Allah nije naredio da sjenku mjerimo milimetrima. Kada bi nam 
Milostivi Gospodar to naredio, to bi bilo zaista teško. To je stvar koja se 
ne slaže sa olakšicama islama! 

Primjer: Dana 7. Oktobra 2008. u Tirani sam određivao vrijeme podne 
namaza putem sjenke pa sam zaključio sljedeće: Podne je nastupilo u 
12:50, dok u aktuelnom kalendaru stoji: 12:34. Dakle, razlika je 16 
minuta. Ovo nije mala razlika! Muslimani moraju biti pažljivi po pitanju 
njihovih namaza. Normalno, rezultati se mijenjaju shodno godišnjoj dobi, 
zato se mora češće provjeravati! 



Lanac vjerodostojnih hadisa, hadis: 3440. 

Pohvalno je da se podne namaz odloži u vremenu velikih vrućina! Od 
Enesa Ibn Malika radijallahu anhu se prenosi da je rekao: "Allahov 
Poslanik, salallahu alejhi ve seleme, je odlagao podne namaz u 
vremenu velikih vrućina sve dok je postalo svježije, a kada bi vrijeme 
bilo svezije onda bi požurio sa namazom!" 1 



Takođe, Allahov Poslanik, salallahu alejhi ve seleme, je rekao: "Kada 

nastupe velike vrućine, odložite namaz sve dok malo ne zahladi, jer 
velika vrućina je od razbuktalosti Džehenema. " 2 Ovog su mišljenja Ibn 
Mubarek, Ahmed i Ishak. 



2. Ikindijsko vrijeme 

Vrijeme ikindije nastupa kada je sjenka ista kao i njen objekat! 

"Od Džabira, radijallahu anhu, se prenosi da je Džibril, alejhi selam, 
došao Allahovom Poslaniku, salallahu alejhi ve seleme, i rekao mu: 
'Ustani i klanjaj!' Pa je ustao da klanja a sunce se već pomjerilo sa 
zenita. 

Zatim mu je došao u vremenu ikindije i rekao mu: 'Ustani i klanjaj!' Pa je 
Allahov Poslanik, salallahu alejhi ve seleme, klanjao ikindiju a sjenka je 
bila kao i njen objekat. 

Onda mu je došao u vremenu akšama i rekao mu: 'Ustani i klanjaj!' Pa je 
klanjao kada se sunce sakrilo iza brda. 

Zatim mu je došao u vremenu jacije i rekao mu: 'Ustani i klanjaj!' Pa je 
klanjao jaciju kada je nestao šefek 3 ! 

Pa mu je za sabah opet došao i rekao mu: 'Ustani i klanjaj!' Pa je klanjao 
sabah kada je zabijelila zora. 

Onda mu je i sjutradan dolazio i govorio mu za podne 'Ustani i klanjaj!' 
Pa je klanjao kad je sjenka bila kao i objekat. 

Zatim, za ikindiju, pa je Allahov Poslanik, salallahu alejhi ve seleme, 
klanjao kada je sjenka bila dvostruko veća od objekta. 
Zatim mu je došao za vrijeme akšama, u istom vremenu bez promjene. 
Zatim mu je došao za jaciju kada je prošla polovina noći (ili je reko: 



Prenosi Nesai. 

Prenosi Buhari, Muslim i ostali. 
Rumenilo na Zapadu nakon zalaska sunca 

jedna trećina noći). Zatim mu je za sabah došao kada se skoro razdanilo! 
A zatim mu je rekao: Između njih ima vremena 1 . " 2 

Ovo je mišljenje većine učenjaka u vezi sa nastupom ikindijskog 
vremena. Takođe, postoji i jedna predaja od Ebu Hanife koju nam prenosi 
imam Tahavi. 

Kraj ikindijskog vremena je kada sunce porumeni i krene da zalazi, kao 
što je navedeno u gore spomenutim hadisima. 

Argument za ovo su i riječi Allahovog Poslanika, salallahu alejhi ve 
seleme: "Ko stigne na makar jedan rekat ikindije pre nego li sunce 
zađe, stigao je na ikindiju. " 3 

Ovo je mišljenje većine učenjaka. Također je mišljenje i imama: Ebu 
Hanife, Ebu Jusufa, i Muhammeda Ibnul Hasena. Međutim, nije 
dozvoljeno odlaganje ikindije dok sunce porumeni tj, pred sam akšam, 
osim u stanju nužde. Jer je Allahov Poslanik, salallahu alejhi ve seleme, 
rekao: "To je namaz munaflka, sjedi čekajući sunce, sve dok sunce ne 
dođe između šejtanovih rogova, onda ustaje i brzo klanja četiri 
rekata u kojima malo spominje Allaha." 4 

Mišljenje daje odlaganje ikindije mekruh prenosi Tirmizi od Abdullaha 
ibn Mubareka, Safije, Ahmeda, i Ishaka, a istog je mišljenja i Ibn Hazm. 

Namaz ikindije je srednji namaz. 

U borbi na hendeku, Allahov Poslanik, salallahu alejhi ve seleme, je 
rekao: "Da im Allah napuni njihove grobove i kuće vatrom što su nas 
odvratili od srednjeg namaza sve dok je sunce zašlo. " 5 

A u jednom predanju kod imama Muslima, Ahmeda i Ebu Davuda stoji 
da je Allahov Poslanik, salallahu alejhi ve selem, rekao: "Odvratiše nas 
od srednjeg namaza, namaza ikindije. " 



Tj. između vremena koje mu je jučer naredio i vremena koje mu danas naređuje. 

2 

Prenosi Ahmed, Nesai, Tirmizi i dr. 

3 Muttefekun alejhi. 

4 Prenosi Džemat osim Buharije i Ibn Madže. 

5 Muttefekun alejhi. 

Preneseno je puno vjerodostojnih hadisa sa istim značenjem, i to je 
mišljenje većine učenjaka. 

3. Akšamsko vrijeme 

Početak akšama je kada sunce zađe, dok je zadnje vrijeme kada nestane 
šefek 1 . Dokaz za ovo su predhodno navedeni hadisi. Takođe je dokaz i 
hadis Seleme, radiallahu anhu, u kome kaže: "Klanjali smo akšam sa 
Poslanikom, salallahu alejhi ve seleme, kada se sunce prekrilo zastorom 
(brda). 9,2 

Rekao je ibn Redžeb u komentaru ovog hadisa: "Značenje Seleminih 
riječi: '...kada se sunce prekrilo zastorom (brda)' znači: kada je sunce 
nestalo iz vida ljudi krijući se iza zemlje. " 

Selemin hadis je takođe preneo i imam Muslim, njegov tekst je: "Allahov 
Poslanik, salallahu alejhi ve seleme, je klanjao akšam kada bi sunce 
zašlo i sakrilo se iza zastora (brda). " 

Također ga prenosi i Ebu Davud, njegov tekst je: n Klanjao bi ga kada 
sunce zađe, kada nestane njegov gornji dio. " 

Rekao je Ibn Redžeb: "Ovaj hadis i onaj prije njega jasno kazuju da 
akšamski namaz i iftar nastupaju odmah poslije zalaska diska 3 sunca. U 
ovome se slažu svi učenjaci. Ovo je rekao ibn Munzir i drugi. Rekli su 
učenjaci našeg mezheba (Hanbelije), Sajije i ostali: Ne uzima se u obzir 
jako rumenilo poslije pada sunčevog diska i njegovog sakrivanja sa očiju 
ljudi, ali, ako njegovi zraci i dalje ostanu na zidovima kuća ili brdima, 
onda se to uzima u obzir. 

Imam Tahavi kaže da su određeni ljudi postavili uslove za početak 
akšama, ne samo zalazak sunca nego i pojavljivanje zvijezde. Imam 
Tahavi nije spomenuo ko su ti ljudi! Biće da je to mišljenje zabludjelih 
grupacija od rafidija i ostalih. Nijedan od učenjaka koji se uzimaju u 
obzir ovo nije spomenuo. " 4 



Rumenilo na zapadu nakon zalaska sunca. 
Prenosi Buhari. 

3 Misli se na prečnik Sunca. 

4 Fet'hul Bari, od Ibn Redžeba 3/160-161. 

Pratio sam vrijeme zalaska sunca nekoliko mjeseci za redom u Tirani i 
primetio sam da vrijeme akšama nastupa 4 do 15 minuta prije nego što je 
to navedeno u takvimu, zavisno od godišnjeg doba, atmosfere i oblaka. 

Rekao je Albani: "Za prvu stvar (nastup akšamskog vremena) učenjaci su 
složni, dok se nisu složili u vezi sa njegovim krajem. Jedna grupa 
učenjaka je mišljenja da se akšam klanja samo u jednom vremenu, 
oslanjajući se na gore spomenuti hadis od Džibrila, alejhi selam, u kome 
se između ostalog kaže: 'Klanjao je namaz oba dana u isto vrijeme, kad 
je sunce zašlo. ' Ovo je mišljenje Ibn Mubareka i Safije. Međutim, 
vjerodostojni hadisi govore da vrijeme akšama traje sve dok se ne 
pomjeri šefek. Ovo je drugo mišljenje Safije u starom i novom mezhebu. 
Ovo je mišljenje takođe potvrdio veliki broj učenjaka Šafijskog mezheba, 
dok je ovo mišljenje odabrao i imam Nevevi u njegovoj knjizi 'El- 
Medžmu'. Dok, hadis Džibrila, alejhi selam, govori o najboljem vremenu 
akšama (a ne o dozvoljenom vremenu). Šefek je rumenilo na zapadu koje 
se pojavljuje nakon zalaska sunca. Dokaz tome su riječi Allahovog 
Poslanika, salallahu alejhi ve seleme: 'Vrijeme akšama je sve dok 
nestane svijetleći šefek/" 1 

Imam Nevevi u njegovoj knjizi "El-Medžmu" je rekao: "Opis šefeka 
odgovara crvenoj a ne bijeloj boji. " 

Ibn Huzejme je u njegovoj knjizi jasno pojasnio ovu stvar prenoseći od 
Abdullaha Ibn Amra, da je Poslanik, salallahu alejhi ve seleme, rekao: 
"Vrijeme akšama je sve dok nestane svijetleći šefek. 99 Rekao je Albani: 
"Ovaj hadis ima vjerodostojan lanac prenosilaca." Ovog mišljenja (daje 
šefek rumeni) je većina fakiha i učenjaka jezika. I Bejheki je također sa 
vjerodostojnim lancem prenosilaca prenio ovaj hadis od Ibn Omera. 

Rekli su Ebu Hanife rahimehullah, Muzeni i grupa fakiha, također i grupa 
učenjaka jezika, da šefek (koga Allahov Poslanik, salallahu alejhi ve 
seleme, smatra posljednjim vremenom akšama) je bijelilo koje se 
pojavljuje nakon rumenila (na zapadu). 

Rekao je imam Nevevi u komentaru Muslimovog Sahiha: "...ali je prvo 
mišljenje ispravnije. " 



Prenosi Muslim. 
Es-Semerul Mustetab, str 60. 

Rekao je Albani: "Allahov Poslanik, salallahu alejhi ve seleme, za 
muezine koji uče ezan u pravo vrijeme, ali je njih u našem vremenu 
veoma malo! Malo njih ćeš naći da uče ezan na osnovu islamskog 
određivanja vremena, većina njih ga uči na osnovu astronomskog 
vremenskog određenja, upisanog u kalendare, ali kalendari nisu tačni, 
jer su oprečni realnošću. Npr: Danas 20 Muharrema 1406 h.g. sunce se 
rađalo sa vrha planine u 05:45, dok po kalendaru ministarstva vjere, 
sunce se rađa u 05:33. Ovo je zato što sam ja na brdu Hemlan, dok za 
one koji se nalaze u centru Amana izlazak sunca je sigurno još kasnije. 
Nažalost, oni ovdje uče sabahski ezan 20-30 minuta prije vremena. Kao 
posljedica toga u određenim džamijama klanjaju namaz i izlaze iz 
džamije a da još nije svanula zora. Ova nesreća je zahvatila mnoge 
islamske države poput Kuvajta, Maroka, Taifa i dr. 

Ovdje kod nas, akšamski ezan se uči otprilike 5-10 minuta nakon što je 
sunce zašlo. Na umri prošlog ramazana, posjetio sam jednog brata u 
Medini pa sam se popeo na gornji sprat zgrade u kojoj on živi da vidim 
zalazak sunca. Mi smo postili, a muezin je proučio ezan 13 minuta nakon 
što je sunce zašlo. nl 

Šejh Albani je na drugom mjestu također rekao: "Zaista je žalosno kada 
vidimo danas mnoge ljude koji se suprotstavljaju sunnetu, jer većina njih 
svojim očima vidi zalazak sunca, a i pored toga ne iftare se sve dok ne 
čuju ezan u mjestu gdje žive, ne znajući, prvo: da oni koji uče ezan ne 
gledaju na zapad, nego se baziraju na astronomski kalendar, i drugo: da 
zalazak sunca može biti različit u jednom te istom mjestu zbog brda i 
dolina! Vidjeli smo ljude koji se iftare zbog toga što su čuli ezan, a sunce 
još nije zašlo. " 2 

Poželjno je da se sa akšamom požuri prije nego se pojave zvijezde. Dokaz 
su riječi Poslanika, salallahu alejhi ve seleme: "Moj umet će uvijek biti u 
blagodatima - ili u fitri - sve dok ne budu kasnili sa akšamom dok se 
zvijezde pojave. " Ovaj hadis je ocijenio šejh Albani, ali ovo požurivanje 
nije oprečno dvorekatnom sunnetu koji se klanja prije akšama, jer nas je o 
tome obavijestio Allahov Poslanik, salallahu alejhi ve seleme. 



Lanac vjerodostojnih hadisa 6/279 hadis br 2780 
Lanac vjerodostojnih hadisa 5/80 hadis br 2081. 

Rekao je Allahov Poslanik, salallahu alejhi ve seleme: "Između svakog 
ezana i ikameta ima namaz. " To je rekao dva puta, a treći put je dodao: 
"...za onog ko želi. ffl 

4. Jacijsko vrijeme 

Početak jacijskog vremena je kada nestane šefek (rumenilo nakon zalaska 
sunca na zapadu, kao što smo već spomenuli). Dok je kraj jacijskog 
vremena sredina noći, kao što se navodi u gore spomenutim hadisima. 
Ovo je mišljenje Ibn Hazma. Također, ovo je preneseno i od Imama 
Malika. 

Rekao je Ebu Seid El-Istaharij : "Kada prođe 1/3 ili polovina noći vrijeme 
namaza je isteklo, i to je kaza. Ovo je ono što se shvata iz govora Imama 
Sofije u kome kaže: Kada prođe 1/3 noći, mislim da je namazu isteklo 
vreme. " 

Argument Imama Šafije da je jacijsko vrijeme isteklo kada prođe 1/3 noći 
je hadis koji prenosi Aiša, radiallahu anha, gde između ostalog 
kaže:... "Klanjaj te jaciju u vremenu između nestanka šefeka i završetka 
1/3 noću " 2 

Međutim, dokazano je u gore spomenutim hadisima da jacijsko vrijeme 
traje do sredine noći, to je dodatak koji se treba prihvatiti. Također je ovo 
prenešeno i u drugim hadisima, kao npr. u hadisu kod Enesa, radiallahu 
anhu gdje kaže: "Odložio je Allahov Poslanik, salallahu alejhi ve 
seleme, jaciju sve do pola noći, zatim je klanjao i rekao: "Ostali ljudi su 
već klanjali i sad spavaju, a vi ste u namazu dok iščekujete namaz. " 3 

Što se tiče učenjaka koji kažu da jacijsko vrijeme traje sve do zore, našli 
smo samo dva dokaza. 

Prvi hadis je hadis od Ebu Katade, daje Allahov Poslanik, salallahu alejhi 
ve seleme, rekao: "Nije nemarnost (odlaganje namaza) radi spavanja, 
nego je nemarnost odlaganje namaza sve do nastupanja vremena 
sljedećeg namaza. " 



Prenosi Džemat. 
Prenosi Nesai. 
' Prenose Bunari i Ahmed. 

Ovom mišljenju se žestoko suprostavio Ibn Hazm i rekao: "Ovaj hadis ne 
govori ono što oni misle! I mi i oni i svi učenjaci su složni da sabahsko 
vrijeme ne traje do podneva. Tako da, ovaj hadis ne govori da je vrijeme 
svakog namaza vezano za vrijeme sljedećeg namaza, nego govori da je 
onaj ko odloži namaz do isteka njegovog vremena upao u grijeh, i onda 
kada je namasko vrijeme povezano sa vremenom sljedećeg namaza, a i 
onda kada nije. Također, u hadisu se ne naziva nemarnim onaj ko odlaže 
namaz do isteka njegovog vremena, već onaj ko odloži svoj namaz do 
nastupa sljedećeg namaskog vakta. " 

Drugi hadis! Od Aiše, radiallahu anha, se prenosi da je rekla: Allahov 
Poslanik, salallahu alejhi ve seleme, je jednog dana toliko odložio jaciju 
daje prošao veliki dio noći pa su ljudi zaspali u džamiji. Zatim je klanjao 
i rekao: "Ovo je (pravo) vrijeme namaza, ali ne želim otežati mom 
ummetu. nl 

Na osnovu spoljašnjeg značenja hadisa razumije se da je Allahov 
Poslanik, salallahu alejhi ve seleme, klanjao jaciju nakon isteka polovine 
noći! Međutim, hadis ima drugo značenje! Rekao je Imam Nevevi: "Cilj 
riječi koji se spominju u hadisu '...veliki deo noći' ne znače većina noći, 
nego znače mnogo od noći. Ovakvo objašnjenje je obavezno za ovaj 
hadis, jer Allahov Poslanik, salallahu alejhi ve seleme, u hadisu kaže: 
Ovo je vrijeme namaza' (poželjno). Ali nije dozvoljeno da se ovo shvati 
da se njegovim značenjem misli na drugu polovinu noći, jer nijedan 
učenjak nije rekao da je odlaganje jacije do poslije pola noći poželjno. 
Dakle, ovaj hadis uopšte ne govori da jacijsko vrijeme traje do sabaha, 
kao što tvrdi Tahavi. " 

Noć se završava svitanjem realne zore. Ovo je Šafijski i mezheb svih 
učenjaka kao što je Imam Nevevi naveo u njegovoj knjizi "El-Medžmu". 

Allahov Poslanik, salallahu alejhi ve seleme, je volio odlaganje jacije 
(prenosi džemat) pa je i ljude podsticao na to! Rekao je: "Odložite ovaj 
namaz, jer je vas Allah odlikovao ovim namazom nad svim ostalim 
ummetima. Njega nije klanjao nijedan ummet prije vas!" Međutim, on 
ih nije uporno navodio da odlažu ovaj namaz, jer je njegovo odlaganje 
predstavljalo poteškoću. 



Prenose Muslim i dr. 

Prenosi Ebu Davud i Ahmed, sa ispravnim lancem prenosilaca. 

Allahov Poslanik, salallahu alejhi ve selem, nekada je odlagao a nekada je 
požurivao ovaj namaz! 

Kad bi vidio da su se ashabi brzo sakupili tad bi ubrzao, a kad bi vidio da 
se polako sakupljaju tad bi ga odložio sve dok se ljudi ne sakupe 1 . 2 

Pratio sam nastupanje jacijskog vremena u Tirani, Draču, Libraždu i u 
ostalim mjestima, pa sam primjetio da jacija nastupa jedan sat i pet 
minuta nakon zalaska sunca, po mišljenju svih učenjaka tj. onih koji 
govore da jacija nastupa kad nestane rumenila ili bijeline na zapadu. Ali, 
verujem da promjenom godišnjih doba mogu nastati promjene! Dok, 
kalendar pokazuje da jacija nastupa otprilike sat i trideset minuta poslije 
zalaska sunca, do dva sata tokom ljeta po nekim kalendarima. 



5. Sabahsko vrijeme 

Početak sabahskog vremena je kad se pojavi zora, kao što je već 
spomenuto u hadisima. 

Rekao je Allahov Poslanik, salallahu alejhi ve seleme: "Nije zora ono što 
se pojavljuje ovako" pa je spojio svoje prste. Zatim je prste spustio i 
okrenuo ka zemlji! "Nego je zora ono što se pojavljuje ovako" pa je 
spojio svoja dva kažiprsta te otvorio svoje ruke šireći ih! 3 

"Allahov Poslanik, salallahu alejhi ve selem, je klanjao sabah namaz u 
galesu." 4 

Rekli su učenjaci jezika: "gales" se naziva posljednji mrak u noći koji se 
pomiješa sa svjetlom. 

Samo je jednom Allahov Poslanik, salallahu alejhi ve selem, klanjao kad 
se potpuno rasvijetlilo. 



Misli se na požurivanje sa početkom namaza, a ne na požurivanje u namazu. 
Prenose Buhari, Muslim i dr. 

3 Prenose Muslim i ostali. 

4 Muttefekun alejhi. 

U jednom hadisu je Ebu Mesud El-Ensari rekao: "Klanjao je Allahov 
Poslanik, salallahu alejhi ve seleme, sabah namaz u galesu. Zatim, 
jednom je klanjao kad se potpuno rasvijetlilo, a zatim do kraja njegova 
života je sabah klanjao u galesu. nl 

Rekao je šejh Albani: "Ponekad je Allahov Poslanik salallahu alejhi ve 
seleme, završavao sabah u galesu. Prenosi Aiša radiallahu anha: 'Žene 
vjernice su učestvovale na sabahskom namazu pokrivene svojom 
odjećom. Onda su se vraćale svojim kućama a da ih niko zbog galesa 
nije prepoznao. '" 2 

Ponekad je Allahov Poslanik, salallahu alejhi ve seleme, završavao sabah 
nakon svitanja zore toliko koliko bi čovek mogao da prepozna lice svoga 
druga. 

Kao što je rekao Ebu Berzeh El-Eslemi: 'Allahov Poslanik, salallahu 
alejhi ve seleme, je završavao sabah kad je čovjek mogo da prepozna 
čovjeka pored sebe. " 3 4 

U knjizi "Aridhatul Ahvezij" Ibnul Arabi je rekao: "Učenjaci su složni da 
je klanjanje sabaha u galesu bolje, ali je poželjnije kad zalazi zora i 
pojavi se toliko da se može primjetiti golim okom! Dok, oni koji klanjaju 
na osnovu kretanja zvijezda prije nego se pojavi svijetlost zore oni su od 
novotara. " 5 

Rekao je Muhammed Tekijud-Din El-Hilali: "Ko želi da na osnovu 
islama prepozna pojavu zore mora poznavati dvije stvari: 

Prva: Da detaljno prostudira hadise Poslanika, salallahu alejhi ve 
seleme, koji govore o razlici između lažne i istinite zore, govor ashaba, 
tabiina i govor velikih učenjaka. 

Druga: Mora biti od onih ljudi koji su naučili da vide zoru! Kao što su 
muezini ili ljudi koji su dugo putovali pustinjom. Da bi pojasnili ovu prvu 



Prenose Ebu Davud i ostali, hadis je sahih. 
Prenose Buhari, Muslim i dr. 

3 Prenose Buhari, Muslim i dr. 

4 Es-Semerul Mustetab 79-80. 

5 Mevahibul Dželil li šerh Muhteser Halil 2/14. 

stvar ja ću napisati knjižicu koja nosi naziv Trava zora i razlika od lažne 
zore'." 

Ova stvar se može pojasniti na sledeći način: 

Komentar govora Uzvišenog Allaha u suri Bekare u 187. ajetu: "Jedite i 
pijte sve dok ne budete mogli razlikovati bijelu nit od crne niti zore", 
Ibn Kesir je ovaj ajet objasnio sa sledećim hadisima: 

Prenose Buharija i Muslim od Aiše, radiallahu anha, da je Allahov 
Poslanik, salallahu alejhi ve seleme, rekao: "Neka vas Bilalov ezan ne 
spriječi od jedenja sufura! Jedite i pijte sve dok ezan ne prouči 
Abdullah ibn umi Mektum, jer on ne uči ezan sve dok ne svane zora. 99 

Od ovog i ostalih hadisa koji imaju isto značenje se razumije da je 
Poslanik, salallahu aljehi ve seleme, u Ramazanu imao dva mujezina. 
Jedan je mogao vidjeti (Bilal) a drugi je bio slijep (Abdullah ibn umi 
Mektum). Pa je Allahov Poslanik, salallahu alejhi ve seleme, Bilala 
odredio da uči ezan da bi ljude obavijestio da se približava zora prije nego 
se ona pojavi. Dok je slijepog mujezina Abdullaha Ibn Umi Mektuma 
odredio da uči ezan nakon pojave zore. Koji je bio njegov (salallahu alejhi 
ve seleme) cilj sa ovim postupkom? Ako bar malo upotrijebimo našu 
manjkavu logiku, zaključićemo daje mujezin koji nije bio slijep bio preči 
da uči drugi ezan, da bi vidio kad se zora pojavila i zatim proučio ezan u 
prvim trenucima zore, da bi ljudi prestali sa jelom i pićem! Međutim, 
Poslanik salallahu alejhi ve seleme, je postupio suprotno pa je slijepog 
mujezina postavio za drugi ezan kojim se obilježava prestanak jela i pića i 
kojim nastupa namasko vrijeme, jer je htio da ummetu olakša a ne da mu 
oteža. Dakle, ko oteža u onome u čemu su Allah i Njegov Poslanik, 
salallahu alejhi ve seleme, olakšali, takav griješi! 

Govor Allaha subhanehu ve teala: "Sve dok ne budete mogli jasno 
razlikovati bijelu nit od crne niti zore" slaže se sa hadisom. U ajetu se ne 
kaže sve dok ne prođe zora, nego se spominje: "Sve dok ne budete mogli 
jasno razlikovati ..." Ovo se odnosi na sve ljude, tako da niko od njih neće 
ostati u sumnji da li se zora pojavila ili nije! 

U jednoj predaji kod Buharije i Muslima stoji: "Jedite i pijte sve dok ezan 
ne prouči Abdullah Ibn Umi Mektum. On je bio slijep pa ne bi učio 
ezan sve dok mu drugi ne bi rekli: svanulo je, svanulo je. " 

Drugi hadis: 

Prenosi imam Ahmed od Kaj sa Ibn Talk, od njegovog oca, daje Allahov 
Poslanik, salallahu alejhi ve seleme, rekao: "Nije svitanje zore ono 
visoko na horizontu, nego je svitanje zore ono široko i crveno. 99 

Prenosi imam Tirmizi, a njegov tekst glasi: 

"Jedite i pijte i neka vas ne uznemiri vertikalna svetlost! Jedite i pijte 
sve dok se svjetlost ne pojavi po širini, crvene boje. " 

Ibn Kesir je prenio predaje od Ibn Džerira o ovom hadisu. Prva predaja je 
od Semura Ibn Džunduba da je Allahov Poslanik, salallahu alejhi ve 
seleme, rekao: "Neka vas ne zavarava Bilalov ezan niti ova belina sve 
dok ne zasvijetli zora " - ili je rekao - "sve dok zora ne svane. " 

Druga predaja je takođe od Semura i glasi: rekao je Allahov Poslanik, 
salallahu alejhi ve seleme: "Neka vas ne zavarava Bilalov ezan niti ova 
vertikalna bijelina, sve dok se ona ne proširi. " 

Treću predaju prenosi imam Muslim u njegovom 'Sahihu' isto kao i Ibn 
Džerir. 

V 

Četvrta predaja. Prenosi Ibn Džerir od Muhammeda Ibn Thevbana, da je 
Allahov Poslanik, salallahu alejhi ve seleme, rekao: "Postoje dvije vrste 
zore: Ono što je kao vučji rep ne harami ništa (tj. ništa ne zabranjuje)! 
A prava zora je ono što se proširi na horizontu. To zabranjuje hranu i 
podstiče na namaz. " 

Rekao je Muhammed Tekijuddin: "Poslanikove salallahu alejhi ve selem 
riječi: 'vučji rep' označavaju vertikalnu svjetlost na horizontu jer vuk 
podiže visoko rep, a Allahov Poslanik, salallahu alejhi ve seleme, je sa 
time uporedio lažnu zoru. " 

Prenosi Abdu-Rrezak od Ibn Abasa da je rekao: "Postoje dvije vrste 
svitanja: Ono što na nebu sija niti nešto dozvoljava niti nešto zabranjuje! 
A pravo svitanje je ono što svijetli na vrhovima brda. To zabranjuje piće. " 

Rekao je Ata: "Ako sija na nebu, ne zabranjuje piće postaču, niti mu 
dozvoljava namaz. Sjaj na nebu znači da svijetlost bude vertikalna! Ali, 
pravo svitanje je ono što sija nad vrhovima brda. To zabranjuje piće 
postaču... " 



NAMASKA VREMENA -AbdurRahim Balla 



Ovaj lanac prenosilaca je verodostojan, do ibn Abbasa i Ataa. Ovo 
značenje je preneseno i od drugih selefa. 

Od Mekhul Ez-Ezdija se prenosi da je rekao: "Vidio sam Ibn Omera sa 
jednom posudom vode koju je napunio na izvoru Zemzem, te je rekao 
dvojici: 'Da li je nastupila zora?' Jedan mu je odgovori: 'Da!', a drugi: 
'Ne!' Pa je Ibn Omer popio vodu. " 

Rekao je Ebu Omer Ibnul Abdil-Berr: "Učenjaci su složni da vrijeme 
sabahskog namaza nastupa sa pojavom druge zore, čim se ona primjeti! 
A ta druga zora je bijelina (svijetlost) koja se proširi na istočnom 
horizontu. " 

Rekao je Ibn Hazm: "Ne vredi namazu ezan koji se uči prije svitanja zore, 
jer je to sufurski ezan, a ne namaski. Tako da nije dozvoljeno da se uči 
ezan za namaz prije spomenutog vremena. " 

Prenosi se od Ibrahima En-Nehaija da je rekao: "Alkama Ibn Kajs je čuo 
jednog mujezina kako uči ezan noću pa je rekao: Ovaj se suprotstavio 
jednom od sunneta drugova Allahovog Poslanika, salallahu alejhi ve 
seleme. Da je ostao u svom krevetu bilo bi veći hajra za njega!" 

U drugoj predaji je En-Nehai rekao: "Kada bi neki mujezin učio ezan 
noću govorili bi mu: boj se Allaha i ponovi ezan. " 3 

Rekao je Ibn Kudame : "Sabahsko vrijeme nastupa pojavom druge zore. 
O ovome postoji koncenzus. Takođe, o ovome govore i hadisi o namaskim 
vremenima. Druga zora je bijelina proširena po horizontu i ona se naziva 
ispravnom zorom, jer se samom njenom pojavom pokazala ispravnom. " 4 

Rekao je Šemsud-din Es-Serhasi: "Postoje dvije vrste zore: Prva je lažna, 
koju arapi nazivaju 'vučjim repom', to je svjetlost koja se pojavi 
vertikalno na nebu. Poslije nje ponovo nastupa mrak. Druga zora je 
ispravna zora, to je svjetlost koja je proširena po horizontu. Pojavom 



El-Fedžru Es-Sadiku ve imtijazuhu anil Fedžril Kazib. 

El-Idžma, str. 46. 
3 E1-Muhala 2/159-160. 
4 El-Mugni 1/335. 

lažne zore ne nastupa namasko vrijeme, niti je postačima zabranjeno da 
jedu sve dok se ne pojavi ispravna zora. " 

Osobine lažne i ispravne zore 2 : 

Osobine lažne zore: 

1. Dugačka je, vertikalna, okrenuta prema nebu ili malo nakrivljena. 

2. Sija, ima bjeline i svjetla. 

3. Ponekad je njen donji dio zatamnjen, to je dio koji se spaja sa 
istočnim horizontom. To je zbog atmosfere i jasnoće neba. To je 
značenje koje su dali neki fakihi da posijle nje ponovo nastupa 
mrak. 

4. Ova zora se pojavljuje na nebu, a ne na horizontu bliskom zemlji. 

5. Mjesečina utiče na njeno viđenje, tako da se u zadnjem dijelu 
noći, kada je mjesečina na istoku, teško primjećuje. 

Osobine prave zore: 

1. Horizontalna je, pojavljuje se kao proširena na horizontu kao što 
je spomenuto u hadisima. 

2. Pojavljuje se nakon lažne zore. 

3. U pojašnjenju ispravne zore Ibn Hazm je rekao: "Ova zora je 
bijelina koja se pojavljuje horizontalno na nebu na istočnom 
horizontu, na mjestu gdje se poslije sunce rađa. " 

4. Ova zora se pojavljuje određeno vrijeme prije izlaska sunca, 
vrijeme koje se povećava i smanjuje u zavisnosti od godišnjih 
doba. 

5. Ponekad se ova zora pomiješa i sa crvenom bojom, onda kad je 
nebo čisto. Ova boja je relativna u odnosu na bjelinu lažne zore. 
Ovo crvenilo se povećava i smanjuje na osnovu atmosferskog 
stanja a može se pojaviti i u nejasnom stanju. Dokaz ovome su 
gore navedeni hadisi. 

6. Ova zora osvjetljava pijace, ulice i domove. Rekao je Ibn Džerir 
Et-Taberi: "Posebna osobina ove svjetlosti je to što se ona 
proširuje na nebu tako da njena svjetlost obuhvata i ulice. " 

7. Uticaj mjesečine na njeno primjećivanje je vrlo mali, iako se 
mjesečina u zadnjem dijelu noći nalazi na istoku. 



1 Kitabu El-Mebsut 1/258. 

2 Iz knjige "Mešru'u Diraseti Eš-Šefek" 1 1-23 

❖ Sunnet Allahovog Poslanika, salallahu alejhi ve seleme, kod 
ezana, sabahskog namaza i vremenska razlika između njih. 

Allahov Poslanik, salallahu alejhi ve seleme, je imao dva mujezina za 
sabahski namaz! Prvi je učio ezan noću da bi obavijestio ljude o 
približavanju prave zore kojom se završava vrijeme vitr namaza i nastupa 
vrijeme posta. Allahov Poslanik, salallahu alejhi ve seleme, nam je na ovo 
ukazao recima: "Neka vas Bilalov ezan ne spriječava od sufura, jer on 

ezan uči dok je još noć, da bi prekinuo sa namazom onaj ko je na 
noćnom namazu i da bi se probudio onaj koji spava. 99 Kasim prenosi od 
Aiše, radiallahu anha, daje Allahov Poslanik, salallahu alejhi ve seleme, 
rekao: "Bilal uči ezan noću pa jedite i pijte sve dok ne prouči ezan 
Abdullah Ibn Umi Mektum. nl 

Vremenska razlika između dva ezana nije bila velika! To je kratak period, 
o kome Kasim kaže: "Razlika između dva ezana je bila koliko je potrebno 
da jedan mujezin siđe a drugi se popne. " 2 

Ovo je pojašnjenje o razlici između dva ezana, jer je među njima imalo 
vremena i da ljudi završe sa sufurom. Dokaz o ovome je govor Poslanika, 
salallahu alejhi ve seleme: "Neka nikoga od vas od sufura ne odvrati 
Bilalov ezan jer on uči ezan noću da bi završio namaz onaj koji klanja 
noćni namaz i da bi ustao onaj koji spava! 99 

Takođe, vremenska razlika između drugog ezana i ikameta nije bila duga. 
To je vrijeme koliko je potrebno da se prouči otprilike 50 ajeta. Prenosi 
Buhari od Enesa, radiallahu anhu, a on od Zejd Ibn Sabita da je rekao: 
"Jeli smo sufur sa Poslanikom, salallahu alejhi ve seleme, pa smo zatim 
ustali da klanjamo. Pitao sam ga (Zejda): Koliko je vremena bilo 
između sufura i ezana? Odgovorio mi je: Koliko je potrebno da se 
prouči 50 ajeta. 99 

Rekao je Ibn Hadžer: "50 ajeta je jednako sa jednim s tepenom ili sa 1/5 
od 1/3 sata 3 , ili koliko je potrebno čovjeku da se abdesti. ff4 



Prenosi Buhari. 

Prenosi Buhari. 
3 Jedan stepen ili 1/5 od 1/3 jednog sata je 4 minuta. 
4 FethulBari 2/55,4/138. 

Preneseno je u jednom hadisu da se Allahov Poslanik, salallahu alejhi ve 
seleme, obratio Bilalu, radiallahu anhu, riječima: "Ostavi između ezana 
i ikameta vremena koliko je potrebno ljudima da izvrše nuždu ne žureći, 
i koliko je potrebno da ljudi završe sa jelom, ne žureći. 9,1 

'Postaje jasno da između sabahskog ezana i ikameta u vremenu 
Allahovog Poslanika, salallahu alejhi ve seleme, nije bilo mnogo 
vremena, imalo je vremena koliko je čovjeku potrebno da završi sa jelom 
ili da se abdesti. " 2 

Imam Buhari prenosi od Sehl Ibn Sada, radiallahu anhu daje rekao: "Jeo 
bih sufur sa svojom porodicom pa bih žurio na sabah sa Poslanikom, 
salallahu alejhi ve seleme. Allahov Poslanik je na sabahu učio 60 do 
100 ajeta. 99 Rekao je Ibn Tejmijje rahimehullah: "Ovo učenje je približno 
pola džuza ili 1/3 džuza. 99 3 

Od Ebu Hurejre se prenosi da je Allahov Poslanik, salallahu alejhi ve 
selem, na sabahu petkom učio sure Sedžda i Insan. 4 Takvo učenje 
umjerenog tempa i po tedžvidu oduzima 15-20 minuta, ako ovom 
vremenu dodamo i 4 minuta pauze između sabahskog ezana i ikameta, 
shvatićemo da je između sabahskog ezana i završetka namaza u vremenu 
Allahovog Poslanika, salallahu alejhi ve seleme, bilo vremenske distance 
od 25 minuta. I pored toga, kada je Allahov Poslanik, salallahu alejhi ve 
seleme, završavao namaz, ashabi su prepoznavali jedni-druge, što znači 
daje potpuna svjetlost počela a to označava kraj "galesa". 

Rekao je Ibn Hadžer: 'Početak vremena kada čovek prepozna svoga 
druga je kraj galesa. " 5 

Na osnovu dosad navedenog može se riješiti problem određenih ljudi koji 
govore: Nakon što bi klanjali sabah, primjećivali smo da se svjetlost 
pojavila na horizontu pa smo to koristili za potvrđivanje tačnosti 
kalendara Umul Kurra za sabahski ezan. 



1 Es-Silsiletu Es-Sahiha 2/546 br 887. 
2 E1-Medžmu' 3/53. 

3 Medžmu'ul Fetava 22/95. 

4 Metefekun alejhi. 

5 Fet'hul Bari 2/27. 

Oni koji to govore, nisu računali vremensku distancu između ezana i 
ikameta niti su to uporedili sa sunnetom Allahovog Poslanika, salallahu 
alejhi ve seleme. Razlika između ezana i ikameta u našem vremenu u 
većini džamija je 25-30 minuta, dok je u vremenu Allahovog Poslanika ta 
razlika bila 4-5 minuta. 

Neko može postaviti pitanje: Ako već klanjamo namaz u pravom 
vremenu (iako se ezan uči prije vremena), i ako je njegovo vrijeme 
približno isto vremenu namaza u vremenu Poslanika, salallahu alejhi ve 
seleme, u čemu je onda problem? 

Kažemo mu: Problem je u nekoliko stvari: 

1. Namaz žena u njihovim kućama, koje klanjaju namaz odmah 
nakon ezana! 

2. Namaz bolesnih i iznemoglih koji takođe klanjaju kod kuće 
odmah nakon ezana! 

3. Namaz u Ramazanu, jer većina imama u džamijama ubrzavaju 
namaz u Ramazanu od 10 do 15 minuta što je na osnovu ove 
studije (studije koju su izvršili saudijski autoriteti), prije vremena! 

4. Sabahski namaz u "Dva Harema", naročito u periodu Hadža i 
Ramazana, vrijeme u kome su oba Harema prepuna ljudima pa se 
zbog toga požuruje sa ikametom! 

5. Sabahski sunneti, koji su od najjačih sunneta, klanjaju se prije 
vremena kod većine ljudi ! 

6. Putnici, koji odmah nakon nastupanja vremena po kalendaru 
obave svoj namaz prije nego što uđu u avion! 

Svaka od ovih tačaka pojedinačno je dovoljan razlog da se kalendar 
promijeni, a kamoli kad se nakupilo toliko njih. I povrh svega, ovi podaci 
(određivanje sabahskog vremena po kalendaru Umul Kurra) nisu tačni, pa 
kad već nisu tačni moraju se mijenjati. 

Takođe, mujezin mora da bude pouzdan, da ne uči ezan prije vremena, jer 
je to u islamu zabranjeno. 

Ovo što smo rekli je odgovor onima koji kažu da je Poslanik, salallahu 
alejhi ve seleme, klanjao namaz u gali i uzimaju to kao argument za 
tačnost kalendara Umul Kurra za sabah namaz. 

Mi smo već objasnili da ovo argumenta vanje nije tačno, jer je Poslanik, 
salallahu alejhi ve seleme, završavao sa svojim namazom u galesu, 

vremenu u kome čovjek može da prepozna čovjeka pored sebe. Ima 
učenjaka koji su mišljenja da je Poslanik, salallahu alejhi ve seleme, 
započinjao svoj namaz u galesu a završavao ga na početku jasnog bjelila. 

Ibn Hadžer je komentarisao Aišin hadis u kome ona kaže: "Vjernice su 
umotane u svoju odeću zajedno sa Poslanikom, salallahu alejhi ve 
seleme, prisustvovale sabahu, zatim su odlazile svojim kućama nakon 
namaza. Niko ih nije prepoznavao zbog galesa. " 

Takođe i hadis od Ebu Berrzaha u kom se kaže: "Poslanik, salallahu 
alejhi ve seleme, je završavao sabah namaz kad bi čovjek mogao da 
prepozna čovjeka pored sebe. " 

Zatim je Ibn Hadžer rekao: "Nema kontradiktornosti između ova dva 
hadisa, jer prvi govori o gledanju pokrivenih žena iz daljine, a drugi o 
gledanju u osobu pored sebe. " 

Poznato je da u džamiji Allahovog Poslanika salallahu alejhi ve seleme 
niji bilo kandilja. 

(Počevši od podnaslova "Osobine lažne i ispravne zore", ovdje 
završavamo sa navođenjem citata preuzetih iz knjige "Mešru'u 
Diraseti Eš-šefek", koju je pripremila grupa eksperata iz raznih 
oblasti u Saudijskoj Arabiji, o temi nastupanja zore i problemima 
kalendara Umul Kurra, koji je službeni kalendar u toj državi, str. 11- 
23.) 

Rekao je Adnan Araur: "Kalendari su sastavljeni na osnovu lažne zore. 
Problem je nastao jer većina astronoma, eksperta geografije i vojnih lica 
ne razlikuju dvije zore. To njih ne interesuje tako da oni misle da je 
svitanje zore prva svjetlost koju vide na horizontu. 

Posvjedočilo je mnogo poznatih ljudi, takođe, urađeno je i nekoliko 
naučnih istraživanja koji naučnim dokazima i gledanjem kalendara, među 
njima i kalendara Umul Kurra, potvrđuju da su kalendari netačni, jer su 
nastupanje zore postavili na osnovu lažne zore. 

Ovo je jako rizična stvar, jer većina muslimana, naročito žene u njihovim 
kućama a i imami koji žure, klanjaju sabah odmah nakon ezana lažne 
zore, tj. prije prave zore! Kao posljedica toga njihov namaz je neispravan 
ako oni to znaju (da klanjaju prije vremena). " 



'FethulBari 2/55. 

2 Medžmu'ul Fetava 22/95 

Dakle, musliman mora da bude obazriv kad se tiče ove stvari! On mora 
znanjem pratiti nastup zore slijedeći istinu i tragajući za njom, a ne da 
slijepo slijedi. Nikome nije dozvoljeno da se oslanja na kalendare koji su 
sastavljeni na osnovu astronomskih izračunavanja, čiji autori nisu poznati, 
niti se zna o njihovom vjerskom znanju, niti koliko oni slijede sunnet 
Allahovog Poslanika, salallahu alejhi ve seleme, naročito kada jasni 
dokazi ukazuju na njihovu grešku. Greška, o kojoj su posvedočili ispravni 
učenjaci. 

♦♦♦ U Nastavku iznosimo nekoliko dokaza učenjaka: 

Dokaz Ibnu Hadžer El-Askalanija , koji kaže: 

"Napomena: Od gorih bidata je stvar koja je izmišljena u ovom vremenu, 
da se u Ramazanu uči drugi ezan 20 minuta prije nego zora svane i gase 
kandila koja im znače prekidanje sa hranom i pićem za postače, tvrdeći 
da je to zbog očuvanja svog posta. Ovu stvar zna samo nekoliko ljudi! 
Ovo je njih natjeralo da odlažu akšamski ezan za jedan stepen nakon 
zalaska sunca, da bi bili sigurni za nastupanje vremena po njihovim 
tvrdnjama. Tako oni odlažu iftar, žure sa sufurom i oprečni su sunnetu, 
tako da je od njihovih postupka malo dobra a više zla. " } 2 

Kaže imam El-Karafi: 

"Postao je običaj mujezina i onih koji se bave izračunavanjem vremena 
namaza na osnovu stepena orbite, da kada vide središnji stepen orbite ili 
neki drugi stepen koji nagovještava da je sunce blizu horizonta takvom 
blizinom da će neminovno svanuti zora, naređuju ljudima da klanjaju i 
započinju post, međutim, horizont je jasan i ne može se sakriti zora ako je 
svanula (u vremenu u kojem oni tvrde). Međutim, ako čovjek ne vidi 
nikakvog znaka zore onda nije dozvoljeno, jer je Uzvišeni Allah odredio 
razlog za obavezu namaza pojavu zore na horizontu, ali se ona nije 
pojavila! Dakle, nije dozvoljeno obavljanje namaza u tom vremenu, jer se 
to smatra obavljanjem namaza prije vremena. " 3 

Treći dokaz je dokaz Muhameda Rašida Er-Rida u njegovom tefsiru "El- 
Menar", u kome kaže: "Od preuveličavanja halefa (generacija nakon 
selefa) za određivanje jasnih stvari, sa svim neuspjehom u sređivanju 



1 Fet'hul Bari 4/199. 

Da se podsjetimo: jedan stepen jednako je 4-5 minuta. 
3 El-Furuk 2/3 301. 

nutrine srca i pokornosti je da su oni odredili zoru minutima te su dodali 
još 20 minuta postu, dok su zalasku sunca dodali najmanje 5 minuta, dok 
su šije odredili uslov pojavljivanje zvijezde. A to je vrsta prelaska 
Allahovih, subhanehu ve teala granica. " 



Dokaz Tekijudina El-Hilala . 

Rekao je: "Nakon mnogih istraživanja i čestih posmatranja otkrio sam, da 
se sabahski ezan ne poklapa sa početkom vremena po islamu, jer mujezin 
uči ezan prije nego se pojavi istinska zora po islamu. " 



Dokaz Albanija . 

Neka braća na čelu sa šejhom Albanijem, rahimehullah, su u Šamu pratila 
svitanje zore pa su primjetili ovo što smo rekli. Rekao je Albani: "Lično 
sam je mnogo puta vidio iz moje kuće na brdu Hemlan na jugoistoku 
Amana. Stvar koja me navela da se ubijedim u vjerodostojnost onog što 
su neka obazriva braća što se tiče vremena namaza muslimana govorila, 
da se sabahski ezan u određenim arapskim mjestima uči 20-30 minuta 
prije svitanja prave zore! Znači i prije lažne zore! Cesto sam slušao 
sabahski ikamet u nekim džamijama, u vremenu kad je već prava zora 
počela da sviće, dok oni ezan uče pola sata ranije. Tako da oni sabahske 
sunnete klanjaju prije nastupa vremena, a u Ramazanu se žuri i klanja 
sabahski farz prije vremena! Ova stvar je poteškoća ljudima, time što 
ranije počinju sa postom i razlog za neispravnost (nepriznavanje) sabaha. 

Sve je ovo došlo kao posljedica njihovog oslanjanja na astronomska 
određenja namaskih vremena i okretanja leđa od islamskih određenja. " 2 



Dokaz određenog broja učenih ljudi u Saudijskoj Arabiji , koji su pratili 
svitanje te im je postalo jasno ovo što sada govorimo! Od njih je Omer 
Ibn Abdul-Aziz El-Uthmani, Seid Ibn Zuejr, Abdul- Aziz Es-Sed'han, 
Sulejman Ed-Demhan, Abdullah Sultan, i dr. 



Dokaz Muhammeda Ibn Saliha El-Uthejmina. On je rekao: 
"Sto se tiče sabahskog namaza, vrijeme koje su ljudi izračunali nije tačno 
jer su vremenu nastupa zore dodali najmanje 5 minuta. Takođe, neka 
braća su izašla u pustinju i primjetila da je razlika između vremena 
određenog od strane ljudi i prave zore 20 minuta. Tako da je stvar dosta 
rizična, pa zato čovjek ne treba da na sabahu žuri sa učenjem ikameta, 



'El-Menar 2/184. 
Lanac vjerodostojnih hadisa 5/52 br 2031 

nego ga treba odložiti 20-25 minuta sve dok se ne uvjere da je zora 
svanula. nl 

Dokazi iz Sudana. 

Neka braća iz Sudana od ensarija sunneta su pratila svitanje zore te su 
primjetila ispravnost onog o čemu govorimo. 

Dokazi Egipatskih Učenjaka 

Sejh Azhara je dao fetvu približnu ovome o čemu mi govorimo. Takođe 
je o ovom jasno govorio i Muhammed Hassan, čak je snimio i jednu 
kasetu na ovu temu. Također, Mustafa El-Adavij je govorio o ovoj stvari. 
Između ostalog rekao je: "Pratio sam zoru u mom selu u Egiptu pa sam 
primjetio da se prava zora pojavljuje 20 minuta nakon kalendarskog 
određenja. " 

Rekao je Dr. Muhamed Ahmed Sulejman, direktor solarnih istraživanja 
na Nacionalnom institutu za astronomska istraživanja: "Astronomski 
kalendar koji se danas koristi nije promenjen još od 1906 godine. " Zatim 
je dodao: "Astronomi su pratili zoru iz observatorije (tačke posmatranja) 
'Huluan' pa su se uvjerili da je sadašnji kalendar netačan!" Zatim je 
dodao: "Tako da, da bi muslimani bili sigurniji moraju odložiti malo 
sabah namaz, 25-40 minuta maksimalno. " 

Dnevni list El-Liva je u jednom broju datuma 19 Džemadul Evel 1409 
h.g. (što odgovara 29. decembru 1988.) objavio sljedeće: "Ove 
astronomske studije su počele nakon žalbe hiljade muslimana kod 
učenjaka Azhara i eksperta astronomije. Uvidjevši i činjenicu da je ova 
stvar uznemirila mnoge muslimane formirala se komisija za utvrđivanje 
namaskih vremena. Rezultat tih studija nakon dvije godine istraživanja je 
da se u nekim mjestima prava zora pojavljuje 64 minuta prije izlaska 
sunca, dok u drugim mestima u Egiptu zora se pojavljuje 57 minuta prije 
izlaska sunca. " 

Časopis El-Az'har je u Ševalu 1997 godine objavio jedno istraživanje u 
vezi vremenske tačnosti učenja ezana na sabahu. Između ostalog, u njemu 
se navodi: "Složili su se eksperti astronomije i atmosfere da je potpuni 
mrak kada se sunce nalazi 18 stepeni ispod horizonta, i da se prva linija 
svjetlosti na horizontu pojavljuje poslije dužeg vremena, u vremenu koje 



1 Šerh Er-Rijadu Salihin 3/216 

je u većini kalendara označeno kao vrijeme za sabah namaz, pa čak i 
kasnije. " 

♦> Urađena su sljedeća vjerska istraživanja: 

1- Istraživanje od Dr. Sulejman Ibn Ibrahim Es-Sunejana pod 
nazivom "Vremena obaveznih namaza". U njemu je spomenuo da 
je neprekidno pratio svitanje zore godinu dana, te je rekao da je 
ono u kalendarima 15-24 minuta prije prave zore po islamu. 

2- Istraživanje koje je istraživao šejh Abdullah Ibn Ibrahim Et-Turki, 
u kome je ukazao na razliku između stvarnosti i kalendara Umul 
Kurra u vezi sabaha. 

3- Istraživanja koja su urađena od strane "Instituta za astronomska 
istraživanja univerziteta za nauku i tehnologiju u kraljevini 
AbdulAziz", po naredbi Muftije Saudijske Arabije AbdulAziza 
Ali Sejha i Ministra vjere Salih ali Sejha. Na ovom istraživanju su 
učestvovali eksperti astronomije i vjerski učeni ljudi. 

Članovi: 

1. Dr. Zekij Abdurrahman El-Mustafa, profesor astronomije i 
upravitelj komisije. 

2. Dr. Ejmen Seid Kurdi, profesor astronomije. 

3. AbdulAziz Sultan El-Murmiš, student astronomije. 

4. Mu'tez Nail Kurdi, student astronomije. 

5. Dr. Sa'd Turkij El-Hathlan, profesor na islamskom univerzitetu 
(Džamiatul imam) i predstavnik "direktorij at a za istraživanja i 
islamske fetve." 

6. Muhammed Ibn Sa'd El-Hardži, direktor jednog od odsjeka 
vrhovnog suda u Rij adu, predstavnik ministarstva pravde. 

7. Abdurrahman Ibn Ganam El-Ganam, zamjenik predsednika i 
asistent u ministarstvu vjere, predstavnik ministarstva vjere. 

8. Salih Ibn Uthman Es-Salih, dobrovoljac. 

Ovo istraživanje je studija ove vrste svjetskog ranga. U njemu su 
učestvovali eksperti astronomije i islama, koji predstavljaju saudijske 
autoritete. 

Ovo istraživanje je odredilo realni početak prave zore. Istraživanje je 
vršeno u udaljenom području daleko od uticaja svjetla i trajalo je 
neprekidno godinu dana! Kao osnovno odredište ove studije korišteno je 

ljudsko oko i fotografski aparati radi upoređenja. Istraživanje je vršeno u 
pustinji Ed-Dehna 170 km udaljenoj od Rij ada. 

Istraživanje je urađeno po metodi praćenja po dva dana svakog mjeseca, u 
dva vremenska perioda, u večernjem periodu nakon zalaska sunca pa do 
nastupanja jacijskog vremena i od sredine noći do izlaska sunca, sa ciljem 
da se obuhvate sva godišnja doba, da bi se zaobišao i uticaj atmosfere u 
različitim vremenima za praćenje horizonta. Najprije se istraživanje 
sprovelo u grupi a nakon toga, da bi se izbjegao međusobni uticaj 
posmatrača, istraživanje je sprovedeno individualno, tako da su svi 
posmatrači bili udaljeni jedan od drugog. Zatim su upoređeni razultati 
istraživanja, stvar koja ukazuje na preciznost praćenja i poklapanja opisa 
svitanja zore od strane posmatrača. Svaka osoba je dobila po jednu torbu 
sa satom, sat koji se nije poklapao sa realnim vremenom, poznata je bila 
razlika (ali ne onom ko će ga upotrijebiti) tako daje između sata svakog 
člana bilo vremenske razlike. Zatim je svaki istraživač u jednom dosijeu 
opisao ono što je vidio i na kraju se taj dosije predavao vođi istraživanja. 
Takođe su, pored specijalnih fotografskih aparata, korištena i geografska 
sredstva GPS. 

Posebnost ove studije je to što je ovo bilo neutralno istraživanje na 
osnovama vjere, nauke, realnosti i ponavljanim iskustvima. Studija je bila 
zaista precizna i korisna. Da ih Allah nagradi svakim dobrom. 

Rezultati istraživanja: 

1. Da osoba koja je sastavila kalendar Umul Kurra nema vjerskog 
znanja, jer nije razlikovala stvarnu i lažnu zoru. Zbog toga je 
vrijeme zore u kalenadaru Umul Kurra upisano na osnovu lažne 
zore, a to je jasna greška u vjeri, jer zora koja zabranjuje jelo i 
piće postaču i nagovještava vrijeme namaza je prava zora kao što 
je u islamu poznato. 

2. Autor kalendara je samovoljno ubrzao vrijeme zore za jedan 
stepen a to je jednako 4-5 minuta, da bi bio sigurniji za post. Ali je 
upao u ono što je opasnije a to je daje ubrzao vrijeme sabaha. 

3. Vrijeme zore u kalendaru je bilo 20 minuta prije svitanja prave 
zore, kojoj se može dodati još 5 minuta u zavisnosti od godišnjih 
doba, na osnovu dužine dana i noći. 

Oni su u tom kontekstu napisali i knjigu koja nosi naziv "Mešru'u Diraseti 
Eš-Sefek" što u prijevodu znači "Projekat istraživanja Sefeka" od koje 
smo preuzeli određene segmente i spomenuli ih u ovoj knjizi. 

Ovdje u Tirani sam mjesecima za redom pratio svitanje zore te sam uočio 
da vrijeme sabaha nastupa 40 minuta nakon vremena u kalendaru. Ova 
razlika je promjenljiva u zavisnosti od godišnjih doba. 

Neko može reći: Zar nisu savremeni učenjaci rekli da je vremenska 
razlika između prave zore i kalendara 20-30 minuta? Zašto je kod nas 

više? 

Odgovor: Već smo spomenuli osobine ispravne zore po sunnetu 
Allahovog Poslanika, salallahu alejhi ve seleme, na osnovu kojih smo mi 
donijeli ovaj sud. Argument u našoj veri je samo govor Allaha subhanehu 
ve teala i Njegovog Poslanika, salallahu alejhi ve seleme, i koncenzus 
islamskog ummeta. 

Učenjaci su govorili o mjestima u kojima oni žive, tako da nije 
dozvoljeno da mi koristimo govor učenjaka tamo gdje mu nije mjesto, jer 
ni oni sami nisu rekli da ova vremenska razlika nije ista na svim mestima, 
niti su to potvrdili. Čak daje neko i potvrdio to, bilo bi pogrešno, jer se 
razlika mijenja iz mjesta u mjesto na osnovu geografskog položaja, kao 
što eksperti navode a to smo spomenuli u prvom poglavlju knjige. Postoje 
mjesta u svijetu gdje bijeli šefek ne nestaje cijelu noć sve dok se ne pojavi 
sunce. Da li se ista stvar može reći i za ova mjesta. . .?! 

Iznad svega, kako se srce vjernika koji voli sunnet Poslanika, salallahu 
alejhi ve selem, može smiriti slijedeći ljude dok sa druge strane ima 
mogućnosti da primjeni ono što je Allahov Poslanik, salallahu alejhi ve 
seleme, naredio, da posmatra golim okom zoru, zeval ili zalazak sunca. 

Ovo je bio razlog pisanja ove knjige, da se pojasni put Allahovog 
Poslanika, salallahu alejhi ve seleme, po ovom važnom pitanju, i da 
vjernici slijede njegov put, salallahu alejhi ve seleme, u vremenu kad se 
mnogo ljudi okrenulo ljepotama dunjaluka bivajući prevareni od njega. A 
govor učenjaka sam spomenuo samo da bi objasnio argument i dokazao 
da se nisam udaljio od koncenzusa učenjaka kao što tvrde određeni ljudi 
koji nemaju znanja. Također da bih negirao tvrdnje ljudi koji kažu da je 
islamski ummet složan na tome daje kalendar ispravan! 

Neko može reći: Ja živim pored džamije a u njoj se namazi klanjaju po 
kalendaru. Kao posljedica toga može mi se desiti da klanjam sabah prije 
vremena! Kako da postupim? 



Odgovor: Imaš dvije mogućnosti! Ili da klanjaš namaz u džamiji sa 
džematom prije vremena smatrajući ga nafilom a zatim da u njegovom 
vremenu ponoviš namaz kod kuće, ili da uopšte ne klanjaš u džamiji već 
da sačekaš da nastupi vrijeme i onda klanjaš. 



Rekao je Albani: "Ako imami odlažu namaz od njegovog vremena, 
muslimani moraju da klanjaju u pravom vremenu, u svojim kućama. 
'Prenosi Ebu Zerr, radijallahu anhu, da ga je Poslanik salallahu alejhi 
ve seleme upitao: Kako ćeš postupiti o Ebu Zerr, kada će vaši 
predvodnici biti ljudi koji će odlagati namaz od svog vremena? 9 Pitao 
sam, šta mi preporučuješ o Allahov Poslanice? Reče mi: Klanjaj namaz 
u njegovom vremenu a ako stigneš da klanjaš s njima klanjaj, jer je to 
tvoja nafila. fl 

Slična stvar se desila i Abdullahu Ibn Mesudu radijallahu anhu. 'Velid 
Ibn Ukbe je jednom odložio namaz pa je Abdullah Ibn Mesud ustao, 
proučio ikamet i poveo ljude u namazu. Onda ga je Velid pitao: Zašto si 
to uradio? Jesi li to dobio naredbu od vladara pravovjernih ili si učinio 
bidat? Abdullah Ibn Mesud mu odgovori: Nije nam došla naredba od 
vladara pravovjernih niti sam bidat učinio! Nego nam Uzvišeni Allah 
ne dozvoljava, niti Njegov Poslanik, salallahu alejhi ve seleme, da mi 
čekamo tebe i tvoj posao. f2 " 3 



1 Prenose Muslim, Ebu Davud i dr. 

Prenosi imam Ahmed. Lanac ove predaje je verodostojan. 
3 Eth-themerul Mustetab 86. 

TREĆE POGLAVLJE 
ŠTETE NASTALE ZBOG UPOTREBE KALENDARA 

1. Razdor među muslimanima, sijanje mržnje i netrpeljivosti 
među njima 

Kao što je poznato, Allahov poslanik, salallahu alejhi ve seleme, nije 
koristio kalendar radi raspoznaje vremena namaza. Njegov put je bio 
spoznaja vremena namaza i posta putem pogleda okom. 

Od Sehl Ibn Sa'da se prenosi da je Poslanik, salallahu alejhi ve seleme, 
jedne prilike dok je postio, naredio jednoj osobi da se popne na jedno 
visoko mjesto i da pogleda da lije sunce zašlo. Kad mu je ova osoba rekla 
daje zašlo, on bi prekidao post. 1 

Takođe prenosi Urveh Ibn Zubejr od jedne žene iz plemena Beni Nedžar 
(iz Medine), daje rekla: "Moja kuća je bila jedna od najviših oko džamije 
na kojoj je Bilal učio ezanl Dolazio je u vremenu sufura, sjedio je na 
terasi džamije i pratio svitanje zore, kad bi ugledao zoru onda bi ustao. " 2 
I još mnogo drugih hadisa koji su spomenuti u drugom poglavlju gdje 
smo pojasnili način određivanja namaskih vremena. 

Međutim danas se ljudi ne oslanjaju na pogled već na kalendar, ali ako 
neko kaže da kalendar nije ispravan onda se takvom čovjeku žestoko 
suprotstavljaju kao što se suprotstavlja osobi koja je izmislila nešto novo 
u vjeri! 

Čak i oni koji slijede kalendar nisu složni jedni s' drugima kao što smo 
naveli konkretan primjer u prvom poglavlju knjige. 

Rekao je Ibn Tejmijje: "...sve dok se ljudi ne podijele u grupe i partije! 
Sve je to od stvari koje je zabranio Uzvišeni Allah i Njegov Poslanik, 
salallahu alejhi ve seleme. Razlog tog razdora bio je taj što su u njihovu 
vjeru ubacili ono što nije bilo od nje, i govorili su ono što Allah nije 
naredio. Zatim su u ovom bidatu kojeg su sami legalizovali upali u 
kontradiktornost, jer on ne može biti precizan, kao što je slučaj sa onima 



Prenosi El-Hakim, ocijenio gaje Albani. 
Prenosi Ebu davud, ocijenio gaje Albani. 

koji žele da vide pojavu mladog mjeseca ili svitanje zore na osnovu 
matematičkih izračunavanja. Ali, ova izračunavanja nisu bazirana ni na 
tačnim matematičkim argumentima, već su ona međusobno oprečna. Tako 
su se oni odrekli šerijatskih argumenata sveobuhvatne vjere te se okrenuli 
neznanju i bidatima i pored svih tvrdnji da imaju znanje i mudrost. Tako 
ih Allah, subhanehu ve teala, navodi da se udaljavaju od vjere, okrenu se 
bidatima i otežavaju vjeru. Prenosi imam Muslim do Ahnefa Ibn Kajsa a 
on Ibn Mes'uda, radijallahu anhu, da je Allahov Poslanik, salallahu 
alejhi ve seleme, rekao: Propali su mutenetiuni (oni koji otežavaju 
vjeru), to je ponovio tri puta 1 . " 

Rekao je imam Nevevi rahimehullah: "Mutenetiuni su oni koji u 
meselama zalaze više nego što je potrebno i time svojim riječima ili 

i 2 

djelima prelaze granice. " 

Tako da razdori i iskušenja ne dolaze od onih koji ljudima govore istinu, 
nego od ljudi koji uporno insistiraju u njihovim zabludama i od onih koji 
svoje namaze klanjaju prije vremena. Tako mi Allaha, obavljanje namaza 
prije vremena je jedno od većih iskušenja sa kojima je ummet iskušan. 

2. Nepoznavanje sunneta Allahovog Poslanika, salallahu alejhi 
ve seleme, u jednoj ođ najvažnijih stvari kao što je namaz 

Uzrok ovog nepoznavanja od strane muslimana je to što su se oni oslonili 
na kalendar a nisu se interesovali da spoznaju namaska vremena kao što 
ih je Poslanik, salallahu alejhi ve seleme, opisao. Rekao je Albani (kao što 
smo već naveli): "Sve je ovo došlo kao posljedica njihovog oslanjanja na 
astronomska određenja namaskih vremena i okretanje leđa od islamskih 
određenja. " 3 

Da nije bilo Allahove milosti i Njegovog čuvanja, ovaj kalendar bi odveo 
ljude u zabludu do te mjere da bi u potpunosti zaboravili na namaska 
vremena. Tako je ovaj kalendar mnoge ljude odveo u gubitak jedne jako 
bitne stvari u islamu a to je spoznaja namaskih vremena. Rekao je 
Allahov Poslanik, salallahu alejhi ve seleme: "Allahu najodabraniji 



1 Medžmu'ul Fetava 22/215. 

2 Šerh En-Nevevi ala Muslim 16/220. 
' Silsiletu es-sahiha 5/52 br 2031. 

robovi su oni koji prate sunce, mjesec, zvijezde i sjenke (da bi spoznali 
vrijeme) radi podsjećanja na Allaha. " 

3. Nepraktikovanje sunneta Poslanika, salallahu alejhi ve seleme, 
zadovoljivši se onim što stoji u kalendaru. 

Ne vjerujem da postoji vjernik koji voli sunnet Allahovog Poslanika, 
salallahu alejhi ve selem, da sumnja da je praktikovanje sunneta bolja 
stvar čak i kad bi kalendar bio bez greške, jer se za slijeđenje sunneta 
čovjek nagrađuje, dok se za slijeđenje kalendara ne nagrađuje. Neko 
može reći da se i kalendar bazira na sunnetu. Mi smo već dokazali da to 
nije istina. Ovu stvar ne tvrde čak ni oni koji su sastavljali kalendare, jer 
se oni prilikom izrade kalendara baziraju na matematička izračunavanja a 
ne na pogled golim okom. O ovome su i knjige pisali! Tako da, ko kaže 
da su kalendari baziraju na sunnetu Poslanika, salallahu alejhi ve seleme, 
zaista je taj ili neznalica ili oholnik koji neće da prihvati istinu. Već smo 
spomenuli da mnogi ljudi zbog ovog kalendara ne prekidaju svoj post u 
vremenu kad je Allahov Poslanik, salallahu alejhi ve seleme, naredio da 
se prekine sa postom, niti započinju sa postom u pravom vremenu. Tako 
da je u njima daleko veće zlo od dobra. 

4. Kao posljedica slijeđenja ovog kalendara mnogo je ljudi 
prevareno i njihov namaz se dovodi u pitanje. 

Stvar koju smo spomenuli u drugom poglavlju. Ova šteta je dovoljna da 
se muslimani ne baziraju na kalendarima. Međutim, vidimo mnoge ljude 
kako zatvaraju oči pred istinom jer se ne mogu pomiriti da su tolikih 
godina griješili ili zbog nekih drugih koji ne vrijede kao opravdanje pred 
Allahom, nakon što im je objašnjena istina. 

Takođe, jedna od greški u kalendaru je izlazak sunca kao što smo već 
naveli. Oni se ne baziraju na islamske termine u određivanju vremena 
nego na astronomske termine koji se ne uzimaju u obzir u islamu. Dakle, 
oni koji su sastavljali kalendar odredili su izlazak sunca na osnovu 
geografskih koordinata bez obzira na reljef. Kao rezultat toga kalendar 
kaže daje sunce zašlo mada mi to okom ne vidimo! A Poslanik, salallahu 
alejhi ve seleme, nije smatrao zalaskom sunca ništa drugo osim onog što 
je vidio očima. 

Od ovih određenja koijh su ubacili u kalendar javljaju se i drugi problemi 
koji se tiču ibadeta. Od toga npr. klanjanje duha namaza kojeg jedan dio 
muslimana klanja nakon ostanka u džamiji i čekanja da se sunce pojavi. 
Ali većina njih iz nepoznavanja greške kalendara ustaju da klanjaju duha 
ne u njegovom vremenu već u vremenu u kojem je namaz zabranjen. 
Znači pravi problem ovog kalendara nije kod brojeva koji su u njega 
ubačeni, nego kod načina pomoću kojeg se došlo do ovih brojeva i 
rezultata do kojeg se došlo zbog tog načina. 

Stalnoj komisiji za fetve je postavljeno sljedeće pitanje: Da li se aktuelni 
kalendar u islamu smatra ispravnim (legitimnim) ili ne? 
Odgovor: Kalendar je od stvari idžtihada (baziran na mišljenju onih koji 
su ga sastavili). Oni koji su ga sastavili su ljudi koji mogu tačno 
odgovoriti ali i koji mogu pogriješiti. Zato, ne mogu se namaska vremena 
povezivati sa njim, također ni početak i prestanak posta, jer je početak i 
prestanak ovih vremena spomenut u Kur'anu i sunnetu. Dakle, mi se 
moramo osloniti na šerijatske dokaze. Ali se od njega mogu okoristiti 
mujezini i imami u približnoj formi. Dok se kod posta ne smije bazirati na 
kalendaru ni u jednom aspektu, jer je Uzvišeni Allah povezao post sa 
svitanjem zore sve do večeri, jer je Allahov Poslanik, salallahu alejhi ve 
seleme, rekao: "Postite kad ga vidite (mlađak) i mrsite kad ga vidite. ffl 

5. Suprostavljanje govoru Allahovog Poslanika, salallahu alejhi 
ve seleme, koji je u hadisu kojeg prenose Buhari i Muslim od 
Ibn Omera rekao: "Mi smo nepismen ummet, koji niti piše niti 
računa! " 

Rekao je Ibn Tejmije rahimehullah: "Riječi Poslanika, salallahu alejhi ve 
seleme: "Mi smo nepismen ummet, koji niti piše niti računa" je vijest 
koja sadrži smisao zabrane, jer nam je on kazao da je ummet koji njega 
slijedi ummet sredine, ne piše a niti računa. Tako da u ovom pitanju ko 
piše i računa nije od ummeta u ovoj meseli, nego on slijedi drugi put koji 
nije put pravih vjernika koji su ustvari ovaj ummet. Tako da je on 
postupio na način koji nije od vjere, a odstupanje od vjere je haram. 
Dakle, u spomenutom slučaju pisanje i računanje je haram. " 2 



1 Fetava El-ledžnetit Daimeh 6/141 br 4100. Abdul Aziz Ibn Baz, Abdur-Razak El-Afifi 

1 Abdullah Ibn Gudejan. 

2 Medžmu'ul Fetava 25/164-165. 

Napomena: Govor Ibn Tejmijje ne znači da je pisanje i računanje 
(općenito) haram. To nije cilj ovog govora, već on želi reći da se do istine 
u vjerskim pitanjima ne dolazi pomoću izračunavanja i pisanja. 
Muslimani nemaju potrebe da za spoznaju istine u njihovoj vjeri koriste 
matematičke proračune, kao što tvrde ovi koji su sastavljali kalendare, oni 
koji nam kažu da namaska vremena određuju najpreciznije pomoću 
izračunavanja. 

Rekao je Ibn Redžeb: "Naša vjera nema potrebe za računanjem i 
pisanjem (da bi spoznali istinu) kao što postupaju sljedbenici knjige koji 
određuju svoje ibadete na bazi izračunavanja kretanja sunca! Naša vjera 
je početak posta povezala viđenjem mladog mjeseca. Ako se on ne vidi 
zbog oblaka nemamo potrebe za računanjem. Dok je suncem određena 
dužina dana dok post traje, a to je stvar koja se vidi golim okom, jer je 
njen početak označen pojavom prave zore a to je početak izlaska sunca a 
njegov kraj je zalazak sunca. Takođe su kretanjem sunca povezana i 
namaska vremena. Sabahski namaz počinje svitanjem prave (druge) zore 
a završava se rađanjem sunca. Početak podnevskog namaza je 
pomjeranje sunca sa zenita a završava se kada sjenka postane kao njen 
objekat, a to je i početak ikindije, a njen kraj je kad sunce porumeni ili 
zađe na zapadu, a to je ujedno i početak akšama a njegov kraj je kad 
nestane rumenila na zapadu. Tada nastupa vrijeme jacije a njen kraj je 
sredinom noći ili 1/3 noći, pa se može odložiti do svitanja prave zore za 
one koji imaju opravdanja. Sve ovo nema potrebe za računanjem niti 
pisanjem. " 

Dok, ovi koji su sastavljali kalendare, oni su otežali vjeru i suprotstavili 
se govoru Poslanika, salallahu alejhi ve seleme, jer su oni njihove 
kalendare sastavili na osnovu matematičkih proračuna, stvari koje ne 
može shvatiti većina ljudi jer su previše složene. Allahova je blagodat što 
nas nije obavezao tim proračunima. Kad bi nas Uzvišeni Allah obavezao 
time to bi predstavljalo velike poteškoće većini muslimana. 

Rekao je Imam Malik rahimehullah: " Zadnji dio ovog ummeta ne može 
dovesti u red ništa drugo osim onog što je bilo uspjeh njegovom početku . " 

Na kraju, molim Allaha subhanehu ve teala, Koji je Gospodara Džibrila, 
Mikaila i Israfila, Stvoritelja nebesa i zemlje! Poznavaoca javnog i tajnog, 
Onog koji će presuditi među Njegovim robovima u njihovim sporovima, 



1 Fethul Bari Ibn Redžeb 2/295 

da nas uputi na istinu. On upućuje na Pravi put onoga koga On hoće. 
Amin! 



